Βασιλειών Α΄ :: Περιπατητής\nΑρχική Σελίδα>Βασιλειών Α΄\nΥπήρχε κάποιος άνθρωπος ονόματι Ελκανά ο οποίος είχε παντρευτεί δύο γυναίκες. (ανεκτή η πολυγαμία στην Π. Διαθήκη). Τα ονόματα των συζύγων του Ελκανά ήταν Φεννάνα που σημαίνει Μαργαρίτης, και Άννα που σημαίνει χάρις.\nΗ Φεννάνα απέκτησε δύο παιδιά, ενώ αντιθέτως της Άννας η μήτρα είχε κλειστεί από το Θεό. Το γεγονός αυτός έριχνε την Άννα σε μελαγχολία.\nΟ Ελκανά ήταν ιερέας και όταν περάτωνε την ειρηνική θυσία του στο Θεό έδινε πολλές μερίδες από τη θυσία στην Φεννάνα λόγω του αριθμού των τέκνων, μία μόνο μερίδα στην Άννα που δεν είχε παιδιά. Αυτό ενίσχυε τη ζηλοτυπία της Άννας απέναντι στην Φεννάνα τη στιγμή μάλιστα που τότε οι Εβραίοι θεωρούσαν τη στειρότητα ως ένα είδος θείας τιμωρίας.\nΚάτω από τέτοια ψυχολογική πίεση η Άννα κατέφυγε στο ναό για να προσευχηθεί χύνοντας άφθονα δάκρυα. Έταξε δε στην προσευχή της, πως αν ο Θεός της έδιδε παιδί, εκείνη θα το αφιέρωνε στο Θεό. Θα ήταν δηλαδή ισόβιος Ναζηραίος. Είναι πράγματι αξιοπρόσεκτη η αξία της γυναίκας στην Εβραϊκή κοινωνία. Είχε το δικαίωμα να αφιερώσει το παιδί της!\nΌση ώρα η Άννα προσεύχονταν στο ναό, ήταν παρόν ο αρχιερέας Ηλί.\nΟ Ηλί πρόσεξε πως η Άννα προσεύχονταν ενδομύχως, δηλαδή με εσωτερική φωνή. Τα χείλη κουνιόνταν, μα φωνή δεν ακουγόταν. Αυτό έκανε τον Ηλί να πιστέψει πως η γυναίκα ήταν μεθυσμένη. Όταν όμβς διαπίστωσε την πλάνη του, μετέβαλε την αρχική μομφή του σε πατρική ευχή.\nΑπό τη στιγμή εκείνη, η Άννα δεν υπήρξε ξανά σκυθρωπή. Μάλιστα, μετά από λίγο καιρό έμεινε έγκυος, γέννησε υιό, τον οποίο ονόμασε Σαμουήλ που το όνομά του σημαίνει «εισακουσθείς από το Θεό».\nΗ Άννα ανακοίνωσε στον σύζυγό της Ελκανά το τάξιμο που είχε κάνει και εκείνος το ενέκρινε. Έτσι, μετά τον απογαλακτισμό του παιδιού, ο Σαμουήλ αφιερώθηκε στο Θεό και η μητέρα του εξεφώνησε την πανηγυρική δοξολογική ωδή της την οποία κανείς μπορεί να διαβάσει στο 2 κεφ. Α΄ Βασιλειών:\nΗ Άννα, παρέδωσε το παιδί στη σκηνή του Μαρτυρίου θέτοντάς το στην υπηρεσία του αρχιερέως Ηλί.\nΟ Ηλί είχε υιούς που είχαν και αυτοί κληρονομική την ιεροσύνη από τον πατέρα τους. Ήταν όμως πολύ ασεβείς, παρέβαιναν συστηματικά τον Μωσαϊκό νόμο ως και τις θείες διατάξεις περί των θυσιών και εκμεταλλεύονταν για υλικούς λόγους τους πιστούς.\nΟ Ηλί αντί να τιμωρήσει όπως έπρεπε τους υιούς του, αρκούνταν σε μία παρακλητικού τύπου παρατήρηση: «Αν άνθρωπος αμαρτήσει σε άλλον άνθρωπο είναι δυνατόν να ζητηθεί διά προσευχής προς τον Κύριο συγχώρησις. Εάν όμως αμαρτήσει τις προς τον Κύριο, ποιος εις ποιον θα προσευχηθεί;»\nΟ Θεός, τιμώρησε την ιερατική οικογένεια του Ηλί. Δεν τους αφάνισε πλήρως, αλλά τους έκανε έτσι ώστε όλοι τους να πεθαίνουν νέοι, να χάσουν την εξουσία που είχαν στη Σκηνή του Μαρτυρίου και αντ’ αυτού να παρακαλούν για μια πενιχρή θέση ιερατικής διακονίας με την ελάχιστη αμοιβή μερικών μερίδων μόνο άρτου. Δεν επέτρεψε ο Θεός να αμείβονται πλέον με κρέας διότι αυτό το είχαν χορτάσει παλαιότερα μέσα στην αχόρταγη απληστία τους.\nΟ Σαμουήλ έφθασε σε ηλικία 12 ετών, όμως δεν άφησε σε τίποτε τον εαυτό του να παρασυρθεί από τους ασεβείς υιούς του Ηλί. Μία μέρα ενώ ο Σαμουήλ κοιμόταν πλησίον της Σκηνής του Μαρτυρίου, άκουσε μία φωνή να τον καλεί: «Σαμουήλ, Σαμουήλ», στο άκουσμα αυτής της φωνής ο Σαμουήλ νόμισε πως τον φώναξε ο Ηλί. Ο Σαμουήλ δεν γνώριζε ακόμη τον Θεό, διότι ο λόγος του Θεού δεν είχε ακόμη αποκαλυφθεί εις αυτόν». Η κλήση του Θεού επαναλήφτηκε άλλες δύο φορές (συνολικά 3 φορές). Ο Ηλί εννόησε, ότι αυτές οι επανειλημμένες κλήσεις δεν ήταν δυνατό παρά να έχουν θεία προέλευση.\nΟ Θεός στο παραπάνω περιγραφέν περιστατικό αφήνει τον 89 ετών γέροντα Ηλί, τον επί 40 έτη αρχιερατεύσαντα, και φανερώνεται στον νεαρό 18 τότε ετών Σαμουήλ «ίνα διδάξει πόσο προτιμοτέρα είναι η νεότης κοσμουμένη δι’ αρετής, από τον ασεβή γέροντα». (Θεοφώρητος).\nΟ Θεός ανήγγειλε στον Σαμουήλ την επερχόμενη τιμωρία της ιερατικής οικογένειας του Ηλί: «Η αμαρτία των υιών του Ηλί, ουδέποτε θα εξιλεωθεί, ούτε δια θυμιαμάτων, διά αναιμάκτων , ούτε διά αιματηρών θυσιών».\nΟ Ηλί όταν πληροφορήθηκε πλέον την επερχόμενη θεία τιμωρία, δεν μεμψίμοιρε, αλλά υποτάχθηκε.\nΟ άγιος Ιωάννης ο Χρυσόστομος σχολιάζει περί του Ηλί: «Μαθών την απειλή κατά των τέκνων του δεν αποθνήσκει, μαθών την αιχμαλωσία της Κιβωτού, αποθνήσκει από τη στεναχώρια του. Πόση ευλάβεια! Και όμως! Ετιμωρήθη διότι δεν επέβλεπεν αυστηρώς τα παιδιά του».\nΚατά την εποχή εκείνη οι Φιλισταίοι κτύπησαν με πόλεμο τους ισραηλίτες και τους νίκησαν. Οι Εβραίοι διερωτήθηκαν για την αιτία της ήττας. Οι πρεσβύτεροι του λαού, αντί να προσευχηθούν για να μάθουν το τί έπρεπε να πράξουν ώστε να νικήσουν τους Φιλισταίους, χρησιμοποίησαν την Κιβωτό της Διαθήκης με μαγικό τρόπο. Αγνόησαν ότι ο Θεός ήταν μεγαλύτερος της Κιβωτού και παίρνοντας την Κιβωτό ανά χείρας ξεκίνησαν με δυνατές κραυγές να πολεμήσουν τους Φιλισταίους. Οι Φιλισταίοι παρά την αρχική τους έκπληξη αποφάσισαν με ανδρεία να πολεμήσουν εναντίον των εχθρών τους.\nΟι υιοί του Ηλί στον πόλεμο σκοτώθηκαν όπως και πλήθος στρατιωτών. Οι ισραηλίτες υπέστησαν μεγάλη ήττα. Ο Ηλί πληροφορήθηκε από αγγελιοφόρο τα δυσμενή γεγονότα και το ότι η Κιβωτός της Διαθήκης έπεσε στα χέρια των Φιλισταίων. Αυτό έκανε τον Ηλί να πέσει από τη θέση του και να πεθάνει. Ο Ηλί υπήρξε 20 χρόνια κριτής του Ισραήλ.\nΗ κιβωτός της Διαθήκης για ένα μακρύ χρονικό διάστημα περιήλθε στα χέρια των Φιλισταίων, οι οποίοι έπαθαν πολλά δεινά δι’ αυτής. Κτυπήθηκαν με αιμορροΐδες οι άνθρωποι και με πλήθος ποντικών τα χωράφια. Τελικά επέστρεψαν την Κιβωτό στους ισραηλίτες οι οποίοι με ανακούφιση και πολύ χαρά την υποδέχτηκαν και πάλι.\nΕίκοσι ολόκληρα έτη οι ισραηλίτες ζούσαν μακριά από το θέλημα του Θεού χωρίς μετάνοια, χωρίς νόμο, είχαν γίνει ένα με τους Φιλισταίους. Ο Σαμουήλ τότε ανέλαβε το ρόλο του κριτού. Ζήτησε από τους συμπατριώτες του να αφαιρέσουν από ανάμεσά τους όλα τα ειδωλολατρικά αντικείμενα και αγάλματα.\nΟ Σαμουήλ κατόπιν προσευχήθηκε με θέρμη στον Κύριο υπέρ των ισραηλιτών οι οποίοι δια των πρεσβειών του εξήλθαν σε πόλεμο με τους πολυάριθμους Φιλισταίους. Ο Θεός με φοβερές βροντές τρομοκράτησε τους Φιλισταίους οι οποίοι ετράπησαν σε άτακτη φυγή παραδίδοντας τις Εβραϊκές πόλεις που κατείχαν πίσω στους ισραηλίτες.\nΟ Σαμψών επειδή αμάρτησε άρχισε μεν, αλλά δεν τελείωσε τη σωτηρία του ισραηλιτικού λαού από τους Φιλισταίους. Ο Σαμουήλ όμως συνέτριψε αυτούς διότι φάνηκε πιστός στην αποστολή του προς τον Θεό.\nΤα χρόνια πέρασαν, ο Σαμουήλ απόκτησε δύο υιούς οι οποίοι ήταν μεν ιερείς, αλλά όχι ευσεβείς όπως ο πατέρας τους. Τούτο ήταν γνωστό στο λαό.\nΟι Ισραηλίτες ζήτησαν από τον Σαμουήλ να τους ορίσει έναν βασιλιά λέγοντας ότι τούτο το ζητούν διότι οι υιοί του Σαμουήλ δεν ήταν ικανοί να κυβερνήσουν το Ισραήλ, και ότι ήθελαν και αυτοί να κυβερνηθούν όπως και τα άλλα έθνη, ξεχνώντας ασφαλώς πως αυτοί ήταν μέλη ενός περιούσιου λαού του Θεού.\nΟ Σαμουήλ δεν συμφώνησε με αυτό το αίτημα των Εβραίων, διότι με την εγκατάσταση της βασιλείας θα κατέρρεε η απόλυτη εμπιστοσύνη της διακυβέρνησης του Ισραήλ από τον Θεό, δηλαδή η θεοκρατία.\nΟ Σαμουήλ δια του Θεού προειδοποίησε τους ισραηλίτες για τις συνέπειες που θα έχουν από την εγκατάσταση της βασιλείας στο Ισραήλ. Οι βασιλιάδες τότε είχαν τεράστια εξουσία. Είχαν το δικαίωμα να αυθαιρετήσουν, να αδικήσουν, να καταπιέσουν, να αποκτήσουν δούλους και δούλες, να οικειοποιηθούν γεωργικές εκτάσεις και ζώα και όσο κι αν κανείς φωνάξει ποτέ δεν θα εισακουσθεί.\nΌμως, ο λαός παρά τις θείες προειδοποιήσεις επέμεινε στο παράλογο αίτημά του.\nΣαούλ ο πρώτος βασιλέας του Ισραήλ.\nΟ Σαούλ ήταν ένας ωραιότατος νέος με σπουδαίο παράστημα. Η Γραφή λέει πως ήταν ψηλότερος πάντων.\nΘεία εμπνεύσει κίνησε μία μέρα προς τη Βηθλεέμ για να συναντήσει τον Σαμουήλ, για τον οποίο γνώριζε πως ήταν προφήτης. Εν τω μεταξύ ο Θεός είχε πληροφορήσει τον Σαμουήλ πως επρόκειτο να συναντήσει τον Σαούλ τον οποίο έπρεπε να χρίσει βασιλέα των Εβραίων διότι αυτός ήταν ικανός να νικήσει τους Φιλισταίους οι οποίοι ήταν οι βασικοί αντίπαλοι των ισραηλιτών.\nΟ Σαμουήλ έχρισε με λάδι τον Σαούλ, το οποίο συμβόλιζε τα χαρίσματα του Αγίου Πνεύματος. Ο Θεός μετέβαλε την ψυχή του Σαούλ, τον έκανε άλλο άνθρωπο.\nΚατόπιν, ο Σαμουήλ συγκέντρωσε του ισραηλίτες με σκοπό δια κλήρου να εκλεγεί ο πρώτος βασιλιάς του Ισραήλ και είπε: «...σεις σήμερα περιφρονήσατε εμένα τον Θεό σας, ο οποίος υπήρξα σωτήρ σας εξ’όλων των κακών και των συμφορών σας και είπατε: Ουδέ άλλο θέλουμε πλην του να εγκαταστήσεις βασιλέα εφ’ ημών».\nΟ κλήρος όπως ήταν θέλημα του Θεού έπεσε στον Σαούλ, ο οποίος κρύβονταν, δείχνοντας έτσι πως δεν επιζητούσε ο ίδιος τιμές, αλλά ήταν κλητός του Θεού. Ο λαός επεφήμησε αυτόν πλην ελαχίστων οι οποίοι αρνήθηκαν να του προσφέρουν δώρο και τον ανάλογο φόρο για την εκλογή του.\nΟ Νάας ο αρχηγός των Αμμωνιτών δήλωσε πως μόνο μία περίπτωση υπήρχε για να υπογράψει συνθήκη ειρήνης με τους Ισραηλίτες. Να τους τυφλώσει το ένα μάτι. Αυτό τρομοκράτησε τους Εβραίους, εκτός του Σαούλ, ο οποίος φωτισμένος από τον Θεό, οργίστηκε δικαία οργή και κάλεσε τους συμπατριώτες τους σε πόλεμο κατά των Αμμωνιτών.\n600.000 εβραίοι στρατιώτες συγκεντρώθηκαν υπό την καθοδήγηση του Σαούλ. Το αποτέλεσμα της μάχης ήταν θριαμβευτικό υπέρ του Ισραήλ.\nΟ Σαμουήλ, μετά την ευχάριστη έκβαση του πολέμου, έχρισε και πάλι τον Σαούλ βασιλιά του Ισραήλ και είπε: «Να! Υπήκουσα σε όλα όσα μου ζητήσατε και σας εγκατέστησα ως κυβερνήτη σας βασιλέα. Και τώρα να! Ο βασιλεύς πηγαινοέρχεται ανάμεσά σας! Χαρείτε τον! Εγώ όμως έχω γεράσει και πρέπει να αποσυρθώ, οι δε υιοί μου βρίσκονται μεταξύ σας ίσοι στο αξίωμα με σας χωρίς απαίτηση διαδοχής μου.... και τώρα σταθείτε να δείτε το μεγάλο θαυμαστό γεγονός, το οποίο ο Κύριος θα κάνει μπροστά στα μάτια σας: Εποχή θερισμού σιτηρών δεν είναι τώρα; Επομένως δεν αναμένεται καμία βροχή. Εγώ όμως θα παρακαλέσω τον Κύριο και θα δώσει αστραπές και βροντές και βροχή. Εκ του θαύματος τούτου θα πεισθείτε ότι η διαπραχθείσα αμαρτία σας ενώπιον του Κυρίου ήταν μεγάλη να ζητήσετε και να έχετε βασιλέα όπως και τα άλλα έθνη.»\nΠράγματι ο Σαμουήλ παρακάλεσε τον Κύριο και Εκείνος έδωσε αστραπές και βροντές και βροχή, εκ τούτου ο ισραηλιτικός λαός φοβήθηκε πολύ τον Θεό και τον Σαμουήλ.\nΟ Σαμουήλ είπε πως εφόσον πλέον το Ισραήλ είχε βασιλιά έπρεπε πλέον να υπακούει σ’ αυτόν αλλά παράλληλα: «...να φοβείσθε τον Κύριο, λατρεύσετε Αυτόν με ορθό τρόπο και με όλη την καρδιά σας.. εάν όμως επιμείνετε να αμαρτάνετε, σεις και ο βασιλιάς σας θα συγκαταστραφείτε».\nΟ Σαούλ και ο υιός του Ιωνάθαν κατάφεραν να κατακτήσουν τα στρατηγικά φυλάκια των Φιλισταίων, και αυτό ήταν σοβαρή αιτία να ξεσπάσει γενική εξέγερση των Φιλισταίων κατά των Ισραηλιτών. Ο Σαούλ αποφάσισε να πολεμήσουν εναντίον τους και συγκέντρωσε κατά μεν την γραφή 300.000 άρματα, κατά δε τους ερμηνευτές ο αριθμός αυτός είναι υπερβολικός και ο πιθανότερος είναι 900 άρματα μάχης. Άλλωστε και οι Φιλισταίοι ήταν ολιγάριθμος λαός.\nΟ Σαούλ περίμενε να λάβει την εντολή από τον Σαμουήλ για την έναρξη του πολέμου, μα ο προφήτης δεν φάνηκε. Τότε ο Σαούλ προσέφερε θυσία και ολοκαυτώματα αποφασίζοντας να ξεκινήσει τη μάχη δίχως να περιμένει την απάντηση του Θεού διά του Σαμουήλ.\nΌταν ο Σαμουήλ εμφανίστηκε μετά από δέκα μέρες επέπληξε αυστηρά τον Σαούλ για την ανυπακοή του να θυσιάσει δίχως να τον περιμένει.\nΟ Σαμουήλ τότε του είπε: «Με κουφότητα ενήργησες, διότι δεν εφύλαξες την εντολή μου, την οποία διέταξε ο Κύριος. Εάν δεν φερόσουνα έτσι, ο Κύριος είχε ετοιμάσει τη βασιλεία σου να είναι παντοτινή. Αλλά τώρα η βασιλεία σου δε θα μείνει στη θέση της. Ο Κύριος θα ζητήσει να βρει άντρα, όπως τον ποθεί ο Θεός».\nΗ προφητεία αυτή του Σαμουήλ δεν είχε άμεση ισχύ αλλά όλα αυτά συνέβησαν όπως θα δούμε παρακάτω σε άλλο χρόνο.\nΕν τω μεταξύ οι Φιλισταίοι ήδη προσέγγιζαν τα στρατεύματα των ισραηλιτών λεηλατώντας πόλεις και χωριά. Θα πρέπει να τονιστεί ότι οι Εβραίοι δεν διέθεταν σιδερένια όπλα, διότι οι Φιλισταίοι ως κυρίαρχοι αυτών είχαν απαγορεύσει σε αυτούς την κατασκευή και την κατοχή τους.\nΟ Ιωνάθαν γιος του Σαούλ με γενναιότητα και πίστη κατάφερε να κερδίσει αρκετές μάχες για λογαριασμό των ισραηλιτών. Όμως ταυτόχρονα ο Σαούλ όρκισε τον λαό του σε απόλυτη νηστεία, κάτι που ασφαλώς αποδυνάμωσε το στρατό του την κρισιμότερη ώρα του πολέμου. Ο Ιωνάθαν όμως δεν γνώριζε τον όρκο του πατέρα του και έφαγε μέλι. Έπρεπε λοιπόν βάση της απερισκεψίας του Σαούλ να θανατωθεί, όμως ο λαός τον υποστήριξε και προσευχήθηκε υπέρ αυτού, διότι ο Ιωνάθαν ήταν ένας ήρωας. Οι αρχιερείς πήραν πληροφορία από τον Θεό και ακύρωσαν τον όρκο του Σαούλ διότι αυτός ενήργησε αυτοκρατορικώς και όχι θεοκρατατικώς.\nΚατόπιν ο Σαμουήλ εν ονόματι του Θεού διέταξε τον Σαούλ να αναλάβει τον ιερό πόλεμο κατά των Αμαληκιτών. Οι Αμαληκίτες υπήρξαν οι φανατικότεροι εχθροί των ισραηλιτών και πλέον είχε έλθει η ώρα της Θείας τιμωρίας.\nΠολύ σωστά τονίζει ο π. Ιωήλ Γαιαννακόπουλος στην ερμηνευτική του απόδοση της Παλαιάς Διαθήκης, πως ο μεν Θεός τιμωρεί του Αμαληκίτες ύστερα από πολλά χρόνια, ενώ εμείς θέλουμε να τιμωρούνται αμέσως οι εχθροί μας.\nΟ Σαούλ παρότι είχε λάβει εντολή να θανατώσει στον πόλεμο όλους τους Αμαληκίτες, όμως αυτός λυπήθηκε τον βασιλιά τους Αγάγ και δεν τον φόνευσε. Ούτε και τα εκλεκτότερα λάφυρα που συνέλεξε κατέστρεψε. Κράτησε πρόβατα, βόες, φαγητά, αμπελώνες κ.α. αυτό βέβαια ήταν βαρύτατη ανυπακοή στο θέλημα του Θεού.\nΟ Σαμουήλ επισκέφθηκε κατόπιν τον Σαούλ και είδε, και απογοητεύτηκε από την διαγωγή του χριομένου υπ’ αυτού βασιλέως. Είδε στήλη εγκωμιαστική ειδωλολατρικού τύπου αφιερωμένη στον Σαούλ, και τον Σαούλ να θυσιάζει τα αμαρτωλά λάφυρα των Αμαληκιτών στον Θεό. Βλέποντας λοιπόν αυτά είπε στον Σαούλ: «Πολύ μικρός δεν ήσουν ενώπιον του Θεού, όταν έγινες βασιλιάς του ισραηλιτικού λαού; Ο Θεός σε έβαλε στο δρόμο του εξολοθρευσμού των Αμαληκιτών λέγοντάς σου: Πήγαινε και κατάστρεψε αυτούς που αμάρτησαν σε μένα. Θα τους πολεμήσεις μέχρι να τους εξολοθρεύσεις αυτούς τελείως. Γιατί δεν υπάκουσες στην εντολή αυτή του Κυρίου, αλλά ερρίφθης στα λάφυρα και διέπραξες τη μεγάλη αυτή παρακοή ενώπιον του Κυρίου;\nΟ Σαούλ απάντησε στον Σαμουήλ: «Άκουσα τη φωνή του λαού. Βάδισα δηλαδή το δρόμο τον οποίο μου χάραξε ο Κύριος να επέλθω κατά των Αμαληκιτών, αλλά συνέλαβα των βασιλέα των Αμαληκιτών Αγάγ και τον άφησα να ζήσει, μόνο τους άλλους Αμαληκίτες εξολόθρευσα. Ο λαός έλαβε τα καλύτερα εκ των προς αναθεματισμό πρόβατα και βόδια για να τα θυσιάσει στον Κύριο».\nΟ Σαμουήλ είπε: «Μήπως είναι προτιμότερα για τον Κύριο τα ολοκαυτώματα και οι άλλες θυσίες από το να υπακούει κανείς στις εντολές Του; Όχι! Η υπακοή στο θέλημά Του είναι ανωτέρα πάσης και της πλουσιωτέρας θυσίας. Ναι! Η ακοή και υπακοή στην εντολή Του είναι ανωτέρα από το πολυτιμότατο λίπος των κριαριών που θυσιάζεται. Η άνευ υπακοής στο θείο θέλημα θυσίες και προσφορές δεν διαφέρουν σε τίποτα από τις ειδωλολατρικές θυσίες, διότι είναι αμαρτία, μαγεία. Οι θυσίες αυτές τα αρχιερατικά διάσημα δι’ ων ο αρχιερεύς ζητεί να μάθει το θείο θέλημα δεν διαφέρουν των ειδωλολατρικών αγαλμάτων, τα οποία προξενούν και επιφέρουν οδύνη και πόνους καταστροφής. Επειδή λοιπόν περιφρόνησες το λόγο του Κυρίου και ο Κύριος θα σε περιφρονήσει, ώστε να μην είσαι βασιλιάς του ισραηλιτικού λαού».\nΟ Σαούλ είπε: «Αμάρτησα διότι παραβίασα τον λόγο του Κυρίου και τον δικό σου. Τούτο το έκανα, διότι φοβήθηκα το λαό και άκουσα την απαίτησή του. Τώρα συγχώρησε το αμάρτημά μου, έλα πάλι μαζί μου και θα λατρεύσω τον Κύριο τον Θεό σου».\nΟ Σαμουήλ είπε στον Σαούλ: «Δεν θα είμαι πλέον μαζί σου, διότι περιφρόνησες τον λόγο του Κυρίου. Ο Κύριος θα σε απορρίψει, ώστε να μην είσαι βασιλιάς του ισραηλιτικού λαού».\nΌπως ο Σαμουήλ έστρεψε το πρόσωπό του να φύγει, ο Σαούλ κρατήθηκε από το άκρο του επανωφοριού του και το έσχισε. Ο Σαμουήλ παίρνοντας αφορμή από το περιστατικό αυτό είπε: «Ο Κύριος έσχισε τη βασιλεία σου και θα τη δώσει σε άλλο ισραηλίτη οικείο υπηρέτη σου καλλίτερο από σένα».\nΠαρόλα αυτά ο Σαμουήλ επειδή δεν είχε άλλον προς άμεση αντικατάσταση του Σαούλ και για να μη μειώσει το βασιλικό αξίωμα άφησε τον Σαούλ στη θέση του, ο οποίος προς ένδειξη μετανοίας σκότωσε τον Άγαγ βασιλιά των Αμαληκιτών.\nΟ Σαμουήλ επέστρεψε στη χώρα του και από τη στιγμή εκείνη δεν ξαναείδε πια ποτέ κατά πρόσωπο τον Σαούλ.\n1010 π.Χ ΔΑΥΙΔ\nΟ Θεός κάλεσε τον Σαμουήλ στην Βηθλεέμ για να του δείξει τον νέο εκλεκτό ο οποίο ήταν γιος του Ιεσσαί ο μικρότερος και ο πιο «ασήμαντος». Ο Δαυίδ. Θα ήταν τότε μόλις είκοσι ετών τσομπάνος στο επάγγελμα. Ξανθός στα μαλλιά, πράγμα παράξενο για την περιοχή που οι άνθρωποι είναι μέλανες. Είχε δε ωραία μάτια.\nΟ Σαμουήλ τον έχρισε με λάδι και από τη στιγμή εκείνη το Άγιο Πνεύμα εισεπήδησε μέσα στον Δαυίδ με μεγάλη δύναμη ενώ παράλληλα ο Σαούλ έμεινε κενός Θείας Χάριτος και πνεύμα πονηρό τάρασσε αυτόν.\nΒλέποντας οι δούλοι του Σαούλ την κατάσταση του βασιλιά τους του πρότειναν να φέρουν άνθρωπο που γνώριζε κιθάρα ώστε παίζοντας να τον ηρεμεί κατά την ώρα του πειρασμού. Του έφεραν λοιπόν τον Δαύιδ τον οποίο ο Σαούλ αγάπησε πολύ. Ο Δαυίδ έπαιζε την κιθάρα του και ο Σαούλ θεραπεύονταν από την ταραχή που τον καταλάμβανε διότι το πονηρό πνεύμα απομακρύνονταν απ’ αυτόν.\nΟι Φιλισταίοι συγκεντρώθηκαν στην περιοχή Σοκχώθ προκαλώντας τους ισραηλίτες σε μάχη. Αυτή η περιοχή ήταν μια κοιλάδα, της οποίας την δυτική πλευρά κατείχαν οι Φιλισταίοι και την Ανατολική το Ισραήλ.\nΟ Γολιάθ ήταν ένας γίγαντας ο οποίος ανήκε στις τάξεις των Φιλισταίων. Το ύψος του κυμαίνονταν από 2-3,3 μέτρα βάση των πήχεων που αποδίδουν οι εβδομήκοντα και από την άλλη το Εβραϊκό κείμενο.\nΟ Γολιάθ προκαλούσε τους ισραηλίτες λέγοντας: «Διατί εξήλθατε να παραταχθείτε σε πόλεμο εναντίον μας; Εγώ δεν είμαι Φιλισταίος και εσείς Εβραίοι με βασιλιά τον Σαούλ; Εκλέξατε άνδρα για να αντιπαραταχτεί εναντίον μου. Εάν αυτός τολμήσει να αντιμετρηθεί μαζί μου και να με καταβάλει θα είμαστε εμείς δούλοι σας. Εάν όμως εγώ φανώ ισχυρότερος αυτού και τον καταβάλω, θα είστε εσείς δούλοι σε μας και θα μας δουλεύετε».\nΟ Δαυίδ την εποχή εκείνη είχε αφήσει την βασιλική αυλή και ασχολούνταν με την διαποίμανση των προβάτων. Ο πατέρας του Ιεσσαί πολύ γέρος στην ηλικία απέστειλε τον Δαυίδ στο ισραηλιτικό στρατόπεδο για να στείλει αγαθά προς εφοδιασμό στα αδέρφια του που είχε στείλει ο Ιεσσαί στον πόλεμο.\nΌταν πήγε στο πεδίο της μάχης και άκουσε αυτά που έλεγε ο Γολιάθ, άναψε μέσα του ο πολεμικός βρασμός. Εν τω μεταξύ ο Σαούλ είχε υποσχεθεί πως αν κάποιος αντιμετώπιζε τον Γολιάθ και τον νικούσε θα του έδινε την κόρη του και θα τον έκανε αντιβασιλέα. Ο Δαυίδ ρώτησε τους άνδρες που βρίσκονταν δίπλα του: «Θα αμειφθεί ο ανήρ εκείνος, ο οποίος θα καταβάλει τον Φιλισταίο τούτο, αφαιρώντας αυτός την προς τον ισραηλιτικό λαό προσβολή του ανδρός αυτού. Ποιος είναι ο απερίτμητος αυτός Φιλισταίος ο οποίος προσέβαλε τον στρατό του πραγματικού Θεού;».\nΟ Ελιάβ ο μεγαλύτερος αδερφός του Δαυίδ, ακούγοντας τα λόγια αυτά ειρωνεύτηκε τον Δαυίδ λέγοντάς του: «Εγώ γνωρίζω την υπερηφάνεια σου και την κακή σου καρδιά. Ήλθες εδώ να δεις τον πόλεμο». Ο Δαυίδ όμως συνέχισε πυρακτωμένος από θείο ζήλο συνέχισε να ρωτά και τελικά οδηγήθηκε στον Σαούλ στον οποίο προσφέρθηκε για να πολεμήσει εναντίον του Γολιάθ. Ο Σαούλ βλέποντας τη διαφορά όγκου των δύο πολεμιστών αρχικά αρνήθηκε να επιτρέψει στον Δαυίδ να αντιμετωπίσει το Γολιάθ σε μονομαχία. Ο Δαυίδ όμως του είπε για τις επιτυχίες που είχε απέναντι στα άγρια θηρία που επιτίθονταν κατά καιρούς στο κοπάδι του και πώς εκείνος τα φόνευε. «...τον λέοντα λοιπόν και την άρκτο εγώ ο δούλος σου χτυπούσα και φόνευα...». Ο Σαούλ ακούγοντας τις διηγήσεις του, του επέτρεψε τελικά να αντιμετωπίσει τον τρομερό γίγαντα Γολιάθ.\nΟι ισραηλίτες έντυσαν τον Δαυίδ με πανοπλία, η οποία όμως ήταν λείαν ενοχλητική στον μικρό βοσκό και τον εμπόδιζε στο περπάτημα. Την αφαίρεσε λοιπόν και εξήλθε εναντίον του Γολιάθ δίχως πανοπλία, δίχως όπλα, παρά μόνο με μια σφενδόνα και μερικές πέτρες στα χέρια. Ο Γολιάθ βλέποντας απέναντί του τον μικροσκοπικό Δαυίδ είπε: «Με σκυλί μοιάζω και έρχεσαι εναντίον μου με ράβδο και πέτρες;» Ο Δαυίδ απάντησε: «Όχι! Αλλά χειρότερος από σκύλο είσαι... συ έρχεσαι εναντίον μου με ρομφαία και δόρυ και ασπίδα. Εγώ όμως έρχομαι εν ονόματι Κυρίου Θεού Παντοκράτορος του στρατού του ισραηλιτικού, για τον οποίο μίλησες σήμερα περιφρονητικά. Σήμερα θα σε παραδώσει ο Κύριος στα χέρια μου, θα σε φονεύσω και θα αφαιρέσω το κεφάλι σου...».\nΟ Γολιάθ ακούγοντας αυτά βάδισε κατά του Δαυίδ. Ο Δαυίδ άπλωσε το χέρι του στο σάκο του, πήρε έναν λίθο τον οποίο εξεσφενδόνισε κατά του Φιλισταίου, τον οποίο κτύπησε στο μέτωπο. Ο λίθος τρύπησε την περικεφαλαία και εισήλθε στο μέτωπο αυτού, πληγώνοντάς τον θανάσιμα. Κατόπιν ο Δαυίδ έκοψε το κεφάλι του γίγαντα. Οι Φιλισταίοι μετά το συμβάν αυτό τράπηκαν άτακτα σε φυγή.\nΑπό τη στιγμή εκείνη που ο Δαυίδ φόνευσε τον Φιλισταίο γίγαντα, ο Σαούλ παρέλαβε αυτόν μόνιμα στο παλάτι του. Ο Ιωνάθαν υιός του Σαούλ συνδέθηκε με τον Δαυίδ με μεγάλους δεσμούς φιλίας. Τον αγάπησε ο Ιωνάθαν τον Δαυίδ όπως τον εαυτό του.\nΕν τω μεταξύ οι γυναίκες υποδέχτηκαν τον Δαυίδ στο παλάτι με χορούς και τύμπανα. Τραγουδώντας: «Ο Σαούλ εφόνευσε χιλιάδας εχθρών του και ο Δαυίδ μυριάδας». Αυτό ασφαλώς δεν άρεσε στον Σαούλ, ο οποίος καταλήφθηκε υπό του δαίμονος και αποπειράθηκε δύο φορές να σκοτώσει με το δόρυ του τον Δαυίδ. Το εξεδίωξε από το παλάτι του κυριευμένος από το πάθος του φθόνου. Από τότε ζητούσε τρόπο να σκοτώσει τον «αντίζηλό» του.\nΗ Μελχόλ κόρη του Σαούλ ανήκε στον Δαυίδ λόγω του ότι ο Σαούλ είχε υποσχεθεί ότι όποιος σκότωνε τον γίγαντα τον Γολιάθ θα την έπαιρνε για γυναίκα του. Παρόλα αυτά πριν του τη δώσει σκέφτηκε να εκθέσει τον Δαυίδ σε μεγάλους κινδύνους, μήπως και μέσα από αυτούς σκοτωθεί και απαλλαχτεί απ’ αυτόν. Έτσι ζήτησε από τον Δαυίδ να καταβάλει ως γαμήλια δώρα 100 ακροβυστίες Φιλισταίων. Και τούτο διότι ο Δαυίδ ήταν φτωχός και δεν είχε χρήματα να δώσει. Αυτό ήταν ένα πανούργο τέχνασμα του Σαούλ για να εκθέσει τον Δαυίδ σε κίνδυνο. Όμως ο Δαυίδ κατάφερε να φέρει ει πέρας την αποστολή του. Φόνευσε εκατό Φιλισταίους και πήρε από αυτούς τις ακροβυστίες τους.\nΣτη συνέχεια ο Σαούλ κυριευμένος από το πονηρό πνεύμα προσπάθησε δύο φορές να φονεύσει τον Δαυίδ με τα ίδια του χέρια χωρίς όμως επιτυχία. Ο Ιωνάθαν ο υιός του Σαούλ και καρδιακός φίλος του Δαυίδ, καταπράυνε προς στιγμήν τα πράγματα μεσιτεύοντας στον πατέρα του υπέρ του φίλου του.\nΤίποτα όμως δεν σταματούσε τον Σαούλ στην εκδήλωση του παράλογου μίσους του. Έτσι έδωσε εντολή στους στρατιώτες του, να συλλάβουν τον Δαυίδ περικυκλώνοντας την οικία αυτού.\nΟ μικρόσωμος ήρωας ξέφυγε του κινδύνου με την πολύτιμη βοήθεια την Μελχόλ της συζύγου του, η οποία έβαλε στο κρεβάτι ομοίωμα ανθρώπου το οποίο παρίστανε κοιμώμενο τον Δαυίδ. Αυτό έδωσε πολύτιμο χρόνο στον σύζυγό της για να απομακρυνθεί από την οικία του.\nΟ Δαυίδ, συνάντησε τον Σαμουήλ από τον οποίο απόσπασε πολύτιμες συμβουλές.\nΣτην περιοχή Αρμαθαίμ όπου εκεί βρίσκονταν το κολλέγιο των προφητών (το κολλέγιο των προφητών ήταν κάτι παρόμοιο με τα σημερινά μοναστήρια, όπου εκεί οι ασκούμενοι επιδίδονταν στη μελέτη του νόμου και την προσευχή), ο Σαούλ καταδίωξε τον Δαυίδ. Εκεί οι βασιλικοί απεσταλμένοι έπεσαν σε έκσταση ψάλλοντας ψαλμούς και ιερά άσματα. Σε έκσταση έπεσε και ο Σαούλ. Με πόση αγάπη και δύναμη υπερασπίζονταν τον Δαυίδ ο Θεός! Εν τούτοις αυτή η έκστασις και η χάρις ουδεμία μεταβολή επέφερε στην καρδιά του Σαούλ.\nΣυμβούλιο έγινε κατόπιν μεταξύ των δύο φίλων Δαυίδ και Ιωνάθαν. Ο Δαυίδ είπε στον φίλο του πως ο Σαούλ επρόκειτο να τον φονεύσει, πράγμα που ο Ιωνάθαν αδυνατούσε να αποδεχτεί. Τότε ο Δαύιδ είπε στον Ιωνάθαν: «Δος μου την άδεια να φύγω και να κρυφθώ στην πεδιάδα μέχρι το δειλινό. Εάν ο πατήρ σου αντιληφθεί την απουσία μου και σε ερωτήσει δι εμέ θα απαντήσεις. Μου ζήτησε άδεια ο Δαυίδ να μεταβεί μέχρι της πόλεώς του, της Βηθλεέμ, διότι εκεί επρόκειτο να γίνει θυσία ετήσια για όλη την οικογένειά του. Αν σου απαντήσει: ας έχει ειρήνη ο δούλος σου, έχουν καλά τα πράγματα για μένα. Εάν όμως σου απαντήσει με θυμό, γνώριζε ότι η κακία του έχει φθάσει στο κορύφωμά της...».\nΠράγματι στο βασιλικό γεύμα που πραγματοποιήθηκε την πρώτη του μηνός, ο Σαούλ ρώτησε να μάθει το λόγο της απουσίας του Δαυίδ από το τραπέζι. Όταν ο Ιωνάθαν είπε αυτά που του είχε υπαγορεύσει ο Δαυίδ, ο Σαούλ άναψε από θυμό.\nΟ Ιωνάθαν με συνθηματικό τρόπο ειδοποίησε για τον κίνδυνο τον Δαυίδ ο οποίος έκτοτε έγινε φυγάς περιπλανώμενος ανά την Ιουδαία. Φιλοξενήθηκε από τον αρχιερέα Αβιμέλεχ όπου εκεί πείνασε και έφαγε από του άρτους της προθέσεως , γεγονός που μνημονεύεται και στην Καινή Διαθήκη από το τον Χριστό. (Ματθ. 12, 3-4). Φεύγοντας από τον Αβιμέλεχ πήρε μαζί του την ρομφαία του Γολιάθ η οποία φυλάσσονταν πλησίον του Εφώδ του Αρχιερέως.\nΜετά τον Αβιμέλεχ ο Δαυίδ κατάφυγε στο στρατόπεδο των εχθρών του Φιλισταίων, ελπίζοντας ότι αυτοί δεν θα τον αναγνωρίσουν, πράγμα που δεν έγινε όμως. Ο Δαυίδ για να γλυτώσει τη ζωή του προσποιήθηκε τον επιληπτικό, η οποία θεωρούνταν την εποχή εκείνη ιερή νόσος. Έτσι γλύτωσε από τα χέρια των Φιλισταίων και του βασιλιά τους Αγχούς.\nΕν συνεχεία ο Δαυίδ κατέφυγε στο σπήλαιο Οδολλάμ το οποίο βρίσκονταν κοντά στη Βηθλεέμ. Εκεί είχε περάσει τα παιδικά του χρόνια και ως εκ τούτου ήξερε καλά την περιοχή. Κοντά του προσκολλήθηκαν πολλοί ενδεείς και πικραμένοι και ανάμεσα σε όλους αυτούς αρχηγός ήταν ο Δαυίδ. Αργότερα αυτοί που αρχικά ήταν 400, στη συνέχεια αυξήθηκαν στους 600 και αυτοί αποτέλεσαν τον στρατό του ήρωά μας. Αυτούς τους χρησιμοποίησε ο Δαυίδ όχι κατά του Σαούλ, αλλά κατά των Φιλισταίων όπως θα δούμε παρακάτω.\nΟ προφήτης Γαδ που για πρώτη φορά εδώ τον συναντάμε, συνάντησε τον Δαυίδ και του είπε ότι πρέπει να πορευθεί προς την Ιουδαία.\nΟ Σαούλ πλήρης οργής κάλεσε τον αρχιερέα Αβιμέλεχ διότι πληροφορήθηκε πως αυττός τον φιλοξένησε τον υποτιθέμενο αντίπαλό του. Ο Αβιμέλεχ είπε στον Σαούλ πως δεν έκανε τίποτα κακό διότι ο Δαυίδ ήταν πιστός δούλος του βασιλιά. Δεν γνώριζε προφανώς το παθιασμένο και παράλογο μίσος του Δαυίδ.\nΌμως ο Σαούλ δεν πείστηκε, το μίσος του ήταν άσβεστο. Διέταξε τους στρατιώτες του να σφάξουν όλους τους ιερείς και τον Αβιμέλεχ. Όμως ουδείς ετόλμησε να πράξει τέτοιου είδους έγκλημα, παρά μόνο ο Ιδουμαίος Δωήκ. Αυτός εκείνη την ημέρα έσφαξε 305 ιερείς...\nΜόνο ένας υιός του Αβιμέλεχ γλύτωσε από την σφαγή. Ο Αβιάθαρ, ο οποίος προσκολλήθηκε στον Δαυίδ και εκείνος τον έκανε αρχιερέα. Εκείνη την φρικτή ημέρα ο Δαυίδ κατηγόρησε τον εαυτό του ως τάχατις υπεύθυνο για την μεγάλη σφαγή των ιερέων διότι εξαιτίας του έγινε αυτή.\nΗ ΝΙΚΗ ΤΟΥ ΔΑΥΙΔ ΣΤΗΝ ΚΕΪΛΑ\nΟ Δαυίδ πληροφορήθηκε ότι οι Φιλισταίοι περικύκλωσαν την πόλη Κεϊλά πόλη πλησίον κτισμένη της Βηθλεέμ. Ρώτησε λοιπόν ο Δαυίδ τον Θεό δια μέσου του αρχιερέως Αβιάθαρ που ήταν στη συνοδεία αν θα έπρεπε να κτυπήσει αυτός τους Φιλισταίους. Πράγμα που επέτρεψε ο Θεός και ο Δαυίδ έκανε τότε μια πολύ μεγάλη νίκη εναντίον των Φιλισταίων.\nΟι κάτοικοι όμως της Κεϊλά όχι μόνο δεν ευχαρίστησαν τον ήρωά τους που τους γλύτωσε από τα χέρια των Φιλισταίων, αλλά θέλησαν να τον παραδώσουν στα χέρια του Σαούλ ο οποίος με μένος τον καταδίωκε για να τον συλλάβει· Έλεγε:. «Μέσα στη γη αν χωθεί θα ερευνήσω και θα τον βρω θα τον βρω μεταξύ όλων των οικογενειών της φυλής Ιούδα».\nΠράγματι, ο Σαούλ ανακάλυψε τον Δαυίδ στην έρημο, και τον καταδίωξε όταν δε έφτασε πολύ κοντά σ’ αυτόν κατά παραχώρηση Θεού οι Φιλισταίοι επιτέθηκαν στον στρατό του Σαούλ και έτσι ο Σαούλ αναγκάστηκε λίγο πριν συλλάβει τον Σαούλ να οπισθοχωρήσει. Το σημείο που έγινε το γεγονός αυτό ονομάστηκε «βράχος αποσχίσεως». Σημείο δηλαδή διαχωρισμού του Σαούλ από τον Δαυίδ.\nΣτην έρημο Εγγαδί ο Σαούλ πήρε 3000 στρατιώτες με σκοπό να καταδιώξει και πάλι τον Δαυίδ. Σε ένα από τα πολλά σπήλαια που έχει η περιοχή ο Σαούλ εισήλθε για να κάνει τη σωματική του ανάγκη. Όμως μέσα σ’ αυτό το σπήλαιο βρίσκονταν κρυμμένος ο Δαυίδ και οι άνδρες του.\nΟι άνδρες του Δαυίδ παρακίνησαν τον αρχηγό τους να σκοτώσει τον ανυπεράσπιστο Σαούλ λέγοντάς του: «Ο Θεός παρέδωσε αυτόν στα χέρια σου». Ο Δαυίδ όμως είπε: «Ουδέποτε ο Κύριος δεν θα επιτρέψει να κάνω τέτοιο πράγμα στον κύριό μου Σαούλ, τον ο οποίο ο Θεός έχρισε βασιλιά του Ισραήλ».\nΕν τέλη αφού ο Σαούλ βγήκε αβλαβής από το σπήλαιο, τον ακολούθησε ο Δαυίδ ο οποίος του φώναξε ξωπίσω: «Κύριε βασιλεύ, γιατί πείθεσαι στις συκοφαντίες μερικών αυλικών σου οι οποίοι σου λένε, ιδού ο Δαυίδ ζητεί να σε σκοτώσει; Να! Κατά την ημέρα αυτή, είδαν τα μάτια σου ότι ο Κύριος παρέδωσε εσένα στα χέρια μου στο σπήλαιο αυτό. Δεν θέλησα όμως να σε σκοτώσω, σε λυπήθηκα. Σκέφτηκα: Δεν θα βάλω το χέρι μου στον κύριό μου τον βασιλεύ, ώστε να φονεύσω αυτόν. Διότι αυτός χρίστηκε βασιλιάς από το Θεό...».\nΑκούγοντας τα λόγια αυτά ο Σαούλ ήρθε σε πρόσκαιρη συναίσθηση των αμαρτιών του: «Και να εγώ γνωρίζω, ότι θα γίνεις βασιλιάς και δια της χειρός σου θα στερεωθεί το ισραηλιτικό βασίλειο».\nΟ Δαυίδ πληροφορήθηκε τον καιρό εκείνο τον θάνατο\nτου Σαμουήλ και έτσι κατέβηκε στην έρημο Μαάν για να προστατευθεί από νέα ενδεχόμενη επίθεση του Σαούλ. Στην περιοχή αυτή κατοικούσε ένα πλούσιος άνθρωπος ονόματι Νάβαλ ο οποίος είχε στην κατοχή του πολλά αιγοπρόβατα. Από αυτόν ο Δαυίδ ζήτησε να αγοράσει σφαχτά για τον στρατό του. Όμως ο Νάβαλ απάντησε: «Ποιος είναι αυτός ο Δαύιδ, ποιος είναι αυτός ο υιός του Ιεσσαί; Νομίζω πως υπάρχουν πολλοί δραπέτες δούλοι που έγιναν φυγάδες που το έσκασαν από τους κυρίους τους. Ένας απ’αυτούς είναι κι αυτός». Αυτή η απάντηση εξόργισε τον Δαυίδ ο οποίος αποφάσισε να επιτεθεί εναντίον του Νάβαλ.\nΗ σύζυγος του Νάβαλ λεγόταν Αβιγαία. Αυτή ήταν πολύ όμορφη και συνετή. Μόλις πληροφορήθηκε την αναιδή απάντηση του Νάβαλ έτρεξε αμέσως προς τον Δαυίδ και τον παρακάλεσε να μη κάνει κακό στον οίκο της αποκαλώντας τον άνδρα της ανόητο, τρελό. Παράλληλα η Αβιγαία προσέφερε δώρα στον Δαυίδ για να μαλακώσει την καρδιά του όπερ και εγένετο.\nΜάλιστα μετά τον θάνατο του Νάβαλ ο Δαυίδ ζήτησε να παντρευτεί την Αβιγαία, τόσο πολύ την εξετίμησε! Στην πόλη Ιεσραέλ έγινε ο γάμος τους. Ο Δαυίδ τον καιρό εκείνο παντρεύτηκε και την Αχινοόμ.\nΠαράλληλα ο Σαούλ και πάλι καταδίωξε τον Δαυίδ. Πέρασε την έρημο Ζιφ με 3000 στρατιώτες προς εκπλήρωση του φονικού σχεδίου του.\nΤη νύχτα όμως στον τόπο που στρατοπέδευσε ο Σαούλ και στρατός του εισχώρησε κρυφά ο Δαυίδ και ο συμπαραστάτης του Αβεσσά χωρίς να γίνουν αντιληπτοί στη σκηνή που αναπαύονταν ο βασιλέας Σαούλ. Η εισχώρηση αυτή έγινε δια θαύματος μιας που ο Θεός βεβάρυνε υπερβολικά τους οφθαλμούς των φρουρών του Σαούλ και έτσι εκείνων κοιμωμένων ο Δαυίδ ανενόχλητος βρέθηκε μπροστά στην κλίνη του Σαούλ. Ο Αβεσσά είπε στον Δαύιδ: «Ο Θεός έφερε σήμερα τον εχθρό σου στα χέρια σου. Δύναμαι να τον κτυπήσω με το δόρυ μου μια φορά μόνο και να φθάσει το δόρυ μου στη γη χωρίς να ξαναδευτερώσω». (Α΄Βασ. 26, 8). Ο Δαυίδ απάντησε στον Αβεσσά: «Δεν πρέπει να τον φονεύσεις, διότι τις θα επιβάλει την χείρα του στον υπό του Θεού χρισθέντα βασιλέα και δεν θα είναι αξιοκατάκριτος; Ο Δαυίδ προσέθεσε: Εις τον ζώντα Κύριο ορκίζομαι εγώ δεν πρόκειται να βάλω χέρι μου φονικό πάνων του...».\nΜε αυτό τον τρόπο ο Δαυίδ άφησε για μία ακόμη φορά τον Σαούλ στα χέρια του Θεού λέγοντας: «Μόνο ο Κύριος είναι σε θέση να του αφαιρέσει τη ζωή ή δια αιφνιδίου θανάτου ή δια φυσιολογικού...».\nΌμως, αυτό που έκανε ο\nΔαυίδ ήταν να πάρει το δόρυ του βασιλέως και την υδρία του ύδατος. Την επομένη στάθηκε στον απέναντι λόφο και φώναξε προς τον Σαούλ και τον αρχιστράτηγό του Αβεννήρ: «Αβεννήρ δεν απαντάς; Άνδρας δεν είσαι εσύ; Ποιος άλλος μεταξύ του ισραηλιτικού λαού είναι γενναιότερός σου; Γιατί λοιπόν δεν φυλάττεις τον κύριό σου τον βασιλέα σου; Η αμέλεια την οποία επέδειξες δεν είναι καθόλου καλή. Εις τον ζώντα Κύριο ορκίζομαι ότι είστε άξιοι θανάτου για την αμέλειά σας σεις οι φυλάσσοντες τον υπό του Θεού χρισθέντα βασιλέα σας. Και τώρα ιδού λοιπόν: Το βασιλικό δόρυ και υδρία του ύδατος, τα οποία ήταν πλησίον της κεφαλής του κοιμωμένου βασιλέως που είναι;\nΟ Σαούλ αναγνώρισε τη φωνή του Δαυίδ και είπε: «Η φωνή σου είναι αυτή τέκνο μου Δαυίδ»; Ο Δαυίδ απάντησε: «Ναι! Εγώ είμαι ο δούλος σου, κύριε βασιλεύ! Διατί εμέ τον δούλο σου καταδιώκει ο κύριός μου; Εις τί αμάρτησα; Τί κακό βρήκες σε μένα;...»\nΟ Σαούλ αποκρίθηκε και είπε: «Γύρισε πίσω παιδί μου Δαύιδ και δεν θα σε κακοποιήσω, διότι σεβάστηκες τη ζωή μου κατά τη σημερινή ημέρα. Ανοήτως εγώ φέρθηκα σε σένα και διέπραξα μεγάλο αμάρτημα»\nΟ Δαυίδ απάντησε: «Ιδού το βασιλικό δόρυ. Ας έλθει ένα από τους δούλους σου να το παραλάβει».\nΠαρά όμως την φαινομενική μετάνοια του Σαούλ ο Δαυίδ πλέον δεν εμπιστευόταν τα λόγια του βασιλέως και σκέφθηκε: «Οπωσδήποτε κάποια μέρα θα πέσω στα χέρια του Σαούλ και θα φονευθώ. Δεν είναι άλλο καλύτερο για μένα από το να καταφύγω και να σωθώ στη χώρα των Φιλισταίων και τότε θα παύσει ο Σαούλ να με ζητά..». Έτσι, ο Δαυίδ και άλλοι 600 στρατιώτες μετέβησαν στην γη των Φιλισταίων προς τον βασιλιά της Γεθ, Αγχούς. Ο Αγχούς παραχώρησε στον Δαυίδ την πόλη Σεκελάκ. Στην πόλη αυτή είχε πλήρη ελευθερία ο Δαυίδ, οργάνωνε τον στρατό του και επιτίθονταν στους Αμαληκίτες. Ήταν θα λέγαμε η πρώτη περίοδος βασιλείας του Δαυίδ. Από τα λάφυρα που κέρδιζε από τις πολεμικές επιχειρήσεις κατά των Αμαληκιτών έδινε ένα μερίδιο στον Αγχούς. Έδινε επίσης αναφορά των πράξεών του ως φιλοξενούμενος στα εδάφη των Φιλισταίων.\nΟ Δαυίδ δεν άφηνε κανέναν αιχμάλωτο ζωντανό είτε άνδρα είτε γυναίκα για να μην αποκαλυφθεί ότι πολεμούσε όχι τους ισραηλίτες, αλλά τους εχθρούς αυτών. Έτσι έδινε την ψευδή εντύπωση στον Αγχούς ότι αυτός εκτελεί πολεμικές επιχειρήσεις κατά των ισραηλιτών. Το γεγονός ότι ο Αγχούς τον εμπιστεύονταν δεν ήταν παράξενο, μιας που ο Δαυίδ ήταν θανάσιμος εχθρός του Σαούλ.\nΈτσι ο Αγχούς τον εμπιστεύτηκε κάνοντάς τον έμπιστο φίλο του.\nΚατά την εποχή εκείνη ο Αγχούς αποφάσισε να κηρύξει πόλεμο εναντίον των ισραηλιτών. Απευθυνόμενος στον Δαυίδ του είπε: «Γνωρίζεις ασφαλώς, ότι θα έλθεις εσύ και οι άνδρες σου μαζί μου στον πόλεμο τούτο κατά των ισραηλιτών». Ο Δαυίδ απάντησε: «Θα μάθεις ερχομένου μου στον πόλεμο ποια κατορθώματα θα κάνει ο δούλος σου».\nΟ Σαούλ βλέποντας τον στρατό των Φιλισταίων φοβήθηκε. Θέλησε δε να μάθει τι επρόκειτο να γίνει και έτσι ρώτησε τον Κύριο. Όμως δεν έλαβε καμία απόκριση απ’ Αυτόν. Εφόσον δεν βρήκε απάντηση στο Εφώδ των ιερέων κατέφυγε στη μαγεία. Αήτησε λοιπόν τη συμβουλή μιας μάγισσας.\nΗ μάγισσα που αρχικά δεν αναγνώρισε τον Σαούλ ο οποίος πήγε σ’ αυτήν ενδεδυμένος με κοινά ενδύματα, ρώτησε ποιον νεκρό από τον Άδη ήθελε ο επισκέπτης της να καλέσει. Ο Σαούλ ζήτησε τον Σαμουήλ. Η μάγισσα βλέποντας τον Σαμουήλ τρόμαξε και ταυτόχρονα αναγνώρισε τον Σαούλ. Ο σαούλ τότε της είπε: «Μη φοβάσαι, πες μου ποιον είδες». –«Είδα υπεράνθρωπο πρόσωπο ανερχόμενον από την γη του Άδη. (Δύο τινά υπάρχουν στην εμφάνιση του Σαμουήλ. Η μία περίπτωση είναι να εμφανίστηκε Θεού επιτρέποντως όντως ο Σαμουήλ στη μάγισσα για να δηλώσει την επίσημη συντριβή του Σαούλ, ή δαίμονας ήταν εκείνος. Λογικότερο φαίνεται το δεύτερο). Ο Σαμουήλ απάντησε στην ερώτηση του Σαούλ για το τι επρόκειτο να γίνει στον πόλεμο: «...Ο Κύριος απομακρύνθηκε από σένα και έγινε προστάτης του πλησίον σου Δαυίδ. Ο κύριος έκανε σε σένα ό,τι είχε προφητεύσει δι εμού. Θα συντίψει τη βασιλεία από τη δική σου εξουσία και θα παραδώσει αυτή στον ομόφυλό σου ισραηλίτη». (Ας σημειώσουμε τον αρχικό λόγο του Σαμουήλ που είπε μιλώντας στη μάγισσα: «Γιατί με τάραξες καλώντας με να έλθω εδώ;» Ταραχή όμως δεν υπάρχει στον τόπο των δικαίων. Συνεπώς δαίμονας ήταν αυτός με τη μορφή του Σαμουήλ).\nΟ Σαούλ ακούγοντας τα λόγια αυτά έπεσε στο έδαφος εξαντλημένος και απελπισμένος. Τότε η μάγισσα προς ενδυνάμωση του βασιλέως έσφαξε ένα μοσχάρι και παρέθεσε γεύμα στον βασιλιά.\nΟι Φιλισταίοι εν τω μεταξύ οργάνωσαν την εκστρατεία τους εναντίον των ισραηλιτών και ανάμεσα σ’ αυτούς και μάλιστα προπορευόμενος ήταν ο Δαυίδ και οι στρατιώτες του. Όμως οι στρατηγού του Αγχούς ενοχλήθηκαν από την παρουσία του Δαυίδ λέγοντας στον βασιλιά τους: «...Γι’ αυτό δεν έσερναν χορό οι νεάνιδες ισραηλίτισσες τραγουδώντας ο Σαούλ φόνευσε χιλιάδες εκ των εχθρών του, ο Δαυίδ όμως δεκάδες χιλιάδες εξ’ αυτών; Με ποιο τρόπο μπορεί αυτός να συμφιλιωθεί με το κύριό του Σαούλ, αν όχι παραδίδοντας σ’ αυτόν κεφάλια Φιλισταίων στρατιωτών»;\nΈτσι ο Αγχούς απάλλαξε τον Δαυίδ από την πολεμική αυτή εκστρατεία.\nΟ Δαυίδ επιστρέφοντας στην πόλη του Σεκελάκ είδε αυτή λεηλατημένη και τους κατοίκους της αιχμαλώτους από τους Αμαληκίτες. Τότε ο Δαυίδ έκλαψε πικρά από αυτή την κατάσταση διότι ανάμεσα στους αιχμαλώτους ήταν και οι γυναίκες του. Ρω΄τησε τότε τον Θεό δια του εφώδ του αρχιερέως Αβιάθαρ αν θα έπρεπε να επιτεθεί στους Αμαληκίτες και έλαβε θετική απάντηση.\nΜετά από τρεις μέρες εξαντλητικής οδοιπορίας ο Δαυίδ συνάντησε έναν Αιγύπτιο τον οποίο οι αμαληκίτες επειδή είχε τραυματιστεί τον παράτησαν στην έρημο δεικνύοντας έτσι την βαρβαρότητά τους. Αυτός ο Αιγύπτιος οδήγησε τον Δαύιδ στη συμμορία των Αμαληκιτών. Στη μάχη που ακολούθησε ο Δαυίδ κατατρόπωσε τους εχθρούς του και έλαβε πίσω όλα τα λάφυρα και τους αιχμαλώτους.\nΤα λάφυρα ήταν τόσα πολλά ώστε ο Δαυίδ έστειλε δώρα σε όλους τους άρχοντες της Ιουδαίας προετοιμάζοντας έτσι την επερχόμενη βασιλεία του.\nΣτον πόλεμο των Φιλισταίων κατά των ισραηλιτών, οι ισραηλίτες συνετρίβησαν υπό των εχθρών τους. Οι Υιοί του Σαούλ σκοτώθηκαν μαχόμενοι και ο Σαούλ περικυκλωμένος έπεσε πάνω στην ρομφαία του και αυτοκτόνησε. Το πτώμα του το περισυνέλεξαν οι Φιλισταίοι και το περιέφεραν εξυβρίζοντάς το και ατιμώνοντας αυτό.\nΑυτό ήταν το τραγικό φινάλε της βασιλείας του Σαούλ.


Πάνω στην ουτοπία της ελευθερίας... - POPAGANDA\nΗράκλειο: Συνελήφθη φυσικοθεραπεύτρια που είχε κλειδωθεί στο ΚΑΠΗ που εργάζεται, αντιδρώντας στην αναστολή εργασίας\nΗ κυβέρνηση «εκφράζει την δυσαρέσκεια της» για τις κινήσεις Ελπιδοφόρου\nΟι «Επτά θάνατοι της Μαρίας Κάλλας» με την Μαρίνα Αμπράμοβιτς στην Εθνική Λυρική Σκηνή\nΟ λύγκας, το εξαφανισμένο στην Ελλάδα αιλουροειδές επιστρέφει\nΙταλία: Ιερέας έπαιρνε τις δωρεές των πιστών και διοργάνωνε πάρτι οργίων με ναρκωτικά\nΣυναυλία για την ενίσχυση των πυρόπληκτων οικογενειών της Βόρειας Εύβοιας\nΠηγή Δεβετζή: Παράγοντας του αθλητισμού κατέβασε το παντελόνι και με έριξε στον καναπέ\nΟ Lil Nas X ρίχνει τη μάσκα του, στο εξαιρετικά προσωπικό Montero\nΣτις 23 Σεπτεμβρίου του 1949 γεννιέται ο Bruce Springsteen\nΔωρεάν μαθήματα γυναικείας αυτοάμυνας από τον Δήμο Πατρέων\nMε κυκλώνει απόψε, του Γιώργου Ιωάννου\nΠάνω στην ουτοπία της ελευθερίας…\nΗ Τζωρτζίνα Κακουδάκη αναλύει από το Α ως το Ω το αόρατο θέατρο. Αυτό που σε αλλάζει χωρίς να το καταλάβεις.\n«Tο θέατρο είναι ο καθρέπτης που βλέπουμε το πρόσωπο του κόσμου, αλλά εμείς πρέπει να δείξουμε πώς ο κόσμος θα αλλάξει». – Άντριαν Τζάκσον\nΦανταστείτε να υπάρχει ένα είδος θεάτρου, στο οποίο παρουσιάζεται μια ιστορία που αφορά τα πραγματικά και άμεσα προβλήματα της πόλης, με θεατές ενεργούς- ηθοποιούς, που μπορούνε να σταματήσουνε τη δράση της σκηνής και να μπουν στη θέση των δραματικών προσώπων, προτείνοντας μια άλλη τροπή της ιστορίας, της πλοκής, της πραγματικότητας. Φανταστείτε η τέχνη να μπορούσε να αλλάξει τον κόσμο ή να έχει επινοηθεί ένας τρόπος που ο κόσμος μέσα από αυτήν μπαίνει κάτω από το πρίσμα της αλλαγής, της αισιόδοξης εικόνας της χειραφέτησης της κοινωνίας.\n«Φανταστείτε μια θεατρική παράσταση όπου εμείς οι καλλιτέχνες θα παρουσιάζαμε την άποψή μας για τον κόσμο στο πρώτο μισό και στο δεύτερο μισό το κοινό θα μπορούσε να δημιουργήσει έναν καινούργιο κόσμο, θα μπορούσε να εφεύρει το δικό του μέλλον δοκιμάζοντας νέες επιλογές. Για μένα έτσι θα έπρεπε να είναι οι μάγοι · πρώτα να εκτελούν τα μαγικά τους για να μας μαγέψουν, μετά να μας διδάσκουν τα κόλπα τους. Έτσι θα έπρεπε να είναι και οι καλλιτέχνες: να είμαστε εμείς οι δημιουργοί και να διδάξουμε στο κοινό πώς να είναι και εκείνοι δημιουργοί, πώς να κάνουν τέχνη, έτσι ώστε να χρησιμοποιούμε την τέχνη όλοι μαζί». (Α. Boal)\nΕ, λοιπόν αυτό το θέατρο υπάρχει. Ακολουθεί την αρχή «Ηθοποιοί και μη ηθοποιοί- είμαστε όλοι άνθρωποι, είμαστε όλοι καλλιτέχνες, είμαστε όλοι ηθοποιοί!», ονομάζεται θέατρο της αγοράς ή θέατρο φόρουμ ή Θέατρο των Καταπιεσμένων, όπως το ονόμασε ο εμπνευστής του Αουγκούστο Μποάλ το 1973, και που βασίζεται σε μια διαδικασία όπου το κοινό καλείται να ανέβει στη σκηνή και να προτείνει κάποιες λύσεις παίρνοντας τη θέση των ηθοποιών.\nΟ Μποάλ εξηγεί την θεατρική αυτή διαδικασία: «Η παράσταση αρχίζει με μια σύντομη εξήγηση από τον/την Τζόκερ (τον επί σκηνής σκηνοθέτη) για την παράσταση και τις χρήσεις και τις λειτουργίες του θεάτρου του καταπιεσμένου. Στη συνέχεια, ακολουθούν ασκήσεις με τους ηθοποιούς και το κοινό σαν προθέρμανση αλλά και για την καθιέρωση ως ένα βαθμό της θεατρικής κοινότητας. Αρχίζει η παρουσίαση των σκηνών που έχουν προετοιμαστεί στο εργαστήριο με τα μέλη της ομάδας των ηθοποιών. Αυτό είναι το πρώτο μέρος της παράστασης. Στο δεύτερο μέρος ακολουθεί η θεατρική συζήτηση που συνιστά το θέατρο φόρουμ, ο αυτοσχεδιασμός των πιθανών λύσεων, η παρέμβαση των μελών του κοινού, η αναζήτηση εναλλακτικών λύσεων μιας καταπιεστικής, άδικης, απαράδεκτης κατάστασης. Τα μέλη του κοινού έρχονται στη σκηνή, ένας τη φορά, και παίζουν τις ιδέες τους πάνω στο θέμα, δίνοντας φωνή και θεατρική υπόσταση στις σκέψεις τους και τις απόψεις τους. Μέσα στο θεατρικό πλαίσιο διενεργείται μια συζήτηση για το τι είναι δυνατόν να γίνει και αυτές οι δυνατότητες προβάρονται. Το θέατρο συντελεί στην κοινωνική αλλαγή».\nΝα λοιπόν μια φόρμα θεάτρου που δεν μιλάει για τους άλλους, αλλά μιλά για το εμείς, δεν αναζητεί δημόσια χρήματα αλλά δημόσιους χώρους, δεν επιζητεί καλλιτεχνική επιβεβαίωση αλλά κοινωνική αλλαγή μέσα από την κριτική ανάλυση και την ενσυναίσθηση. Δεν φτιάχνει καριέρες γιατί οι συμμετέχοντες σε αυτό λειτουργούν ως καλλιτέχνες, ως παιδαγωγοί, ως θεραπευτές, ως ακτιβιστές, ως αγωνιστές της ζωής, ως ενεργοί πολίτες, ως ελεύθεροι άνθρωποι. Δεν βασίζεται στον παθητικό θεατή που πληρώνει μια καλή θέση στην πλατεία αλλά στον θεατή-ηθοποιό ή θεα-ποιό (από το νεολογισμό του Μποάλ spect-actor) της πλατείας που ψάχνει μια θέση. Δεν επιδιώκει την επιβεβαίωση του δυτικού αριστοτελικού πολιτισμού, αλλά το «να μάθουμε ό,τι ήδη γνωρίζουμε για την κουλτούρα μας, τις λέξεις, τους ήχους, τις εικόνες και την ηθική. Εάν δεν δημιουργήσουμε τη δική μας κουλτούρα, θα είμαστε υπάκουοι και υποτακτικοί σε άλλες κουλτούρες».\nΓιατί το λέμε θέατρο του καταπιεσμένου; Γιατί θέτει ερωτήματα –όπως τι σημαίνει καταπίεση, ποιος καταπιέζει ποιον, πώς εκδηλώνεται η καταπίεση σε συστήματα ισονομίας, μέσα στην οικογένεια, στο σχολείο, στη δουλειά κ.ο.κ.-− χωρίς να προβλέπει τις απαντήσεις. Γιατί η κοινωνική και πολιτική καταπίεση, όπως σημειώνει η σκηνοθέτης Barbara Santos «δημιουργείται όταν δεν υπάρχει ισορροπία εξουσίας. Αυτή η ανισορροπία προξενεί αδικία. Εκείνοι που έχουν εξουσία προσπαθούν να κρατήσουν τους υπόλοιπους χωρίς εξουσία. Όμως η καταπίεση δεν είναι κατάθλιψη. Ο καταπιεσμένος δεν είναι το ανήμπορο θύμα μιας καταπίεσης. Ο καταπιεσμένος είναι αυτός που έχει συνειδητοποιήσει την καταπίεση που βιώνει. Είναι αυτός που νιώθει τόσο την ανάγκη όσο και την επιθυμία για αλλαγή». Θέατρο της αγοράς γιατί γίνεται σε δημόσιο χώρο, εκεί που αξιολογείται η τιμή των αγαθών. Θέατρο φόρουμ, γιατί θυμίζει ένα ουτοπικό σύστημα αναζήτησης της ελευθερίας, σε μια παλιά συμπαγή κοινωνία δημοκρατίας, όπου ο διάλογος είναι το όχημα της πολιτικής και κοινωνικής συνύπαρξης.\nΑυτό το είδος θεάτρου, γράφει η σκηνοθέτης Χριστίνα Ζώνιου που ενεργοποιείται δυναμικά στην Ελλάδα την τελευταία δεκαετία σε ζητήματα θεωρίας και πρακτικής του Θεάτρου Φόρουμ «βρήκε ευρεία εφαρμογή σε περιοχές, σε καταστάσεις και σε μια εποχή όπου τα πράγματα δεν είναι τόσο ξεκάθαρα, όπου όλες οι πλευρές θεωρούν ότι καταπιέζονται: μέσα στο ζευγάρι, μεταξύ φίλων, γονείς και παιδιά, δάσκαλοι και μαθητές, ασθενείς και γιατροί, φυλακισμένοι και φύλακες. Οι τεχνικές αυτές συχνά σε συνδυασμό με τις προηγούμενες μορφές αποτελούν έναν τρόπο για να ανακαλύψει κανείς τον εαυτό του, τις προβολές των άλλων στον εαυτό του, τις ενσωματωμένες καταπιέσεις, τη σύνδεση του ατομικού προβλήματος με τις καταπιεστικές δομές και τις δυνατότητες μετασχηματισμού του ατόμου μέσα από τη συλλογική διαδικασία. Ο σκοπός πλέον έγινε ξεκάθαρα η αποκάλυψη της κρυμμένης καταπίεσης, σε μια κοινωνία που θέλει να πιστεύουμε ότι δεν υπάρχει καταπίεση.»\nΤο θέατρο Φόρουμ έχει αρχίσει να ενεγοποιείται στην Ελλάδα πολλά χρόνια, ήδη μια γεμάτη δεκαετία, είτε ως μέσω ακτιβισμού είτε ως εργαλείο εκπαίδευσης. Η Χριστίνα Ζώνιου και ο Νίκος Γκόβας, μεγάλοι οραματιστές τέτοιων κοινωφελών και μελετημένων δράσεων, με πολύτιμους και πολυετείς συνεργάτες κινούν αυτές τις αθέατες δυνάμεις εδώ και χρόνια και στηρίζουν ενεργά ένα θέατρο κοινωνικής αλλαγής. H 1η Πανελλήνια Συνάντηση Ομάδων Θεάτρου του Καταπιεσμένου έγινε το Σεπτέμβριο του 2013, με τίτλο «Πάρε…Φόρουμ κι έλα!» στην Αγία Άννα Εύβοιας με συμμετέχοντες την Ακτιβιστική Ομάδα Θεάτρου του Καταπιεσμένου-Αθήνα, Ομάδα Διαφυγές του Πανελληνίου Δικτύου για το Θέατρο στην Εκπαίδευση, Ομάδα ΠΑιΘέΑ-Πάτρας, Ομάδα ΘτΚ Τρικάλων. Ορισμένες ομάδες χρησιμοποιούν τη μέθοδο ως ακτιβιστικό εργαλείο με σκοπό την κοινωνική παρέμβαση και άλλες δραστηριοποιούνται στο χώρο της τυπικής εκπαίδευσης.\nΟι ομάδες δηλώνουν με την πολύπλευρη και γενναιόδωρη δράση τους το όραμα του Αυγούστου Μποάλ, όπως το διατύπωσε στο μήνυμά του για την Παγκόσμια Ημέρα Θεάτρου το 2009, ένα χρόνο μετά την υποψηφιότητά του για το Νόμπελ Ειρήνης.\n«Τι πρέπει να περιμένουμε, εμείς, τα άτομα, από τον 21ο αιώνα; Πρώτα απ’ όλα, δεν πρέπει να περιμένουμε τίποτα, πρέπει να δράσουμε σήμερα, τώρα. Εάν δεν θέλουμε το τέλος της Ιστορίας, εάν θέλουμε να υπάρχουμε ακόμα σαν άτομα και όχι απλώς σαν στατιστικά νούμερα, σαν κόκκους άμμου στην τεράστια παγκοσμιοποιημένη παραλία, πρέπει να αναπτύξουμε λαϊκές οργανώσεις βάσης, που επιτρέπουν τη συζήτηση, τον πλουραλισμό, τη διαφορετικότητα, τη μεταβατικότητα του διαλόγου, την αντίσταση· τη δύναμη να λέμε όχι».\n* Η Τζωρτζίνα Κακουδάκη είναι θεατρολόγος και σκηνοθέτης.\n*Οι μεταφράσεις των κειμένων σε εισαγωγικά ανήκουν στον Α. Μποάλ και έχουν γίνει από την Χριστίνα Ζώνιου. Mέρος της έρευνας βασίστηκε στο αφιέρωμά της στον Αουγκούστο Μποάλ, Περιοδικό Θέατρο και Εκπαίδευση, τεύχος 10, 2009.\nΤενεσί Γουίλιαμς: 500 και κάτι λέξεις για τα 110 χρόνια από τη γέννηση του\nΗ διαχείριση της οικειότητας και η «ασφάλεια» της πρόβας\nΕπαυξημένη πραγματικότητα: ο νέος υπερρεαλισμός\nΑττικό Σχολείο Aρχαίου Δράματος: Μια νίκη του πολιτισμού, σε δυσοίωνους καιρούς\nΌλο το σώμα, μάτια: αγγίζοντας το ανέγγιχτο\n500 λέξεις για την παράσταση του έργου του Λόρδου Βύρωνα, Κάιν: ένα μυστήριο ή Οι ωκεανοί των άστρων.\nΤα Ζώδια για την Πέμπτη 23 Σεπτεμβρίου του 2021


Υπάρχει Λόγος: 'Υψος ή Ανάστημα ;\n'Υψος ή Ανάστημα ;\n'' Σκιές'' του Auguste Rodin\nΗ εξουσία δίνει ύψος, δίνει πόντους επιρροής και παρέμβασης.\nΔίνει και το δικαίωμα στην ασυλία των πράξεων.\nΑυτό που δεν δίνει είναι το ΑΝΑΣΤΗΜΑ.\nΤο ΑΝΑΣΤΗΜΑ το κατακτά ο καθένας μόνος του και δεν νοθεύεται.\nΑρχίζει πάνω από το κεφάλι, όπως γράφει ο ποιητής Α. Χιόνης\nΔείξτε το ανάστημά σας.\nΔεν ευθύνεται ο ιστολόγος Korinthix που διώκεται δικαστικώς από εσάς.\nΠοτέ δεν περίμενα πως ένας σοσιαλιστής, είτε σαν υπουργός, είτε σαν απλός πολίτης θα κατέφευγε στη δικαιοσύνη εναντίον ενός ιστολογίου χωρίς πρώτα να δώσει εξηγήσεις για τα δημοσιεύματα ή έστω να τα διαψεύσει.\nΛάθος το βήμα σας , κύριε Υπουργέ,\nΘα φέρει τα ακριβώς αντίθετα αποτελέσματα.\nΣκεφτείτε το και δείξτε το ανάστημά σας\nΚαι από το ύψος του αξιώματός σας ρίξτε μια ματιά στις φωνές του διαδικτύου.\nΠολλές από αυτές είναι πολύ αληθινές, κύριε Μπεγλίτη.Μην τις πνίγετε.\nΥΓ. 'Εχουν γραφτεί αμέτρητες προεκλογικές κακοήθειες για μένα στο διδίκτυο.Δεν ζήτησα τη δίωξη κανενός.Είμαι εδώ και γράφω τη γνώμη μου.Εκείνοι και εκείνες εξαφανίστηκαν.Τελούσαν υπό προεκλογική εντεταλμένη υπηρεσία.


[889.91] Ζωγραφική για παιδιά\nΜερικές φορές τα όμοια έλκονται\nΜία αμερικανική έκδοση coloring book που βοηθά τα παιδιά να αγαπήσουν τον Άνθρωπο, να αποκτήσουν αυτοεκτίμηση και να αρνηθούν τα στερεότυπα που τους επιβάλλονται.\nΤα κορίτσια δεν είναι κότες\nΧρώματα παντού 1\nΧρώματα παντού 2\nMr. Men in Greece\nΈνα μοναδικό κουτί με τους αγαπημένους Μικρούς Κυρίους, ιδανικό για τις καλοκαιρινές διακοπές. Με ένα καταπληκτικό βιβλίο ζωγραφικής, τέσσερις ξυλομπογιές, ένα επιτραπέζιο παιχνίδι, μία μαγνητική κορνίζα, μια καρτ ποστάλ και πολύχρωμα αυτοκόλλητα.\nThe Smurfs in Greece\nΈνα μοναδικό κουτίμε τα αγαπημένα Στρουμφάκια, ιδανικό για τις καλοκαιρινές διακοπές. Με ένα καταπληκτικό βιβλίο ζωγραφικής, τέσσερις ξυλομπογιές, ένα επιτραπέζιο παιχνίδι, μία μαγνητική κορνίζα, μια καρτ ποστάλ και πολύχρωμα αυτοκόλλητα.\nGormiti Χρωμοσελίδες: Oι ήρωες του Γκορμ\nΧρώματα παντού 4


Παλαιοπωλείο Εύρηκα Eureka Vintage shop: Κούκλα Schildkrot (χελώνα) στο κουτί της.\nΚούκλα Schildkrot (χελώνα) στο κουτί της.\nΚούκλα Schildkrot (χελώνα) στο κουτί της από την δεκαετία του 70.\nΣε αχρησιμοποίητη κατάσταση. Το σώμα της είναι πάνινο, και εσωτερικά έχει μηχανισμό για να κάνει ουα που λειτουργεί.\nΗ κούκλα έχει ελάχιστη φθορά από τον χρόνο μόνο, όπως και το κουτί και το καπάκι του. Η κούκλα έχει ύψος\nπερίπου 41εκ SOLD


Κανένας αναπληρωτής απολυμένος! - efthia.gr\nSELECT t.*, tt.* FROM efthiaterms AS t INNER JOIN efthiaterm_taxonomy AS tt ON t.term_id = tt.term_id INNER JOIN efthiaterm_relationships AS tr ON tr.term_taxonomy_id = tt.term_taxonomy_id WHERE tt.taxonomy IN ('joomsport_matchday') AND tr.object_id IN (105046) ORDER BY t.term_order, t.term_id ASC\nΠα 14 Αυγούστου 2020 Πα 14 Αυγούστου 2020 058\nΛίγες μέρες πριν την έναρξη της νέας σχολικής χρονιάς, η αγωνία χιλιάδων αναπληρωτών εκπαιδευτικών κορυφώνεται. Κάποιοι από τους συναδέλφους μας ονομάστηκαν “απορριφθέντες λόγω παραβόλου” εξαιτίας των τεχνικών λαθών του συστήματος και της κυβερνητικής αναλγησίας. Κάποιοι άλλοι είδαν στους νέους πίνακες τραγικά λάθη στη μοριοδότησή τους, που ίσως τους αφήσουν εκτός εργασίας. Χιλιάδες συνάδελφοι που για χρόνια “οργώνουν” τη χώρα στηρίζοντας το δημόσιο σχολείο κατρακύλησαν εκατοντάδες θέσεις στους πίνακες εξαιτίας του νόμου – σφαγείο του «Γαβρόγλου» που τσακίζει την προϋπηρεσία.\nκι ελαστικά εργαζομένων στην εκπαίδευση\nαναπληρωτηςαπολυσηπινακεςπροσληψειςσχολικη χρονιατελη αυγουστου\nΟ Μητροπολίτης κ. Συμεών κοντά στις ευπαθείς ομάδες


Καλοκαιρινές διακοπές και Παραγωγικότητα\n15 ημέρες διακοπών τον χρόνο ανά υπάλληλο είναι πραγματικά αυτό που χρειάζονται οι επιχειρήσεις ?\nΣυμβαίνει σχεδόν σε όλους στο τέλος του Αυγούστου, όταν και τελειώνουν οι καλοκαιρινές διακοπές και αρχίζουν οι επαγγελματικές υποχρεώσεις, να αισθάνονται άβολα και γεμάτοι άγχος που θα ξανά γυρίσουν στην καθημερινή εργασία για τους επόμενους μήνες. Είναι πραγματικά αποδοτικός ο τρόπος που κάνει διακοπές ο σύγχρονος σκληρά εργαζόμενος. Αρκούν 15 ημέρες για την πνευματική ξεκούραση με σκοπό οι ώρες εργασίας που θα ακολουθήσουν να είναι πραγματικά παραγωγικές ; Αυτά είναι μόνο μερικά από τα ερωτήματα που θα πρέπει να απασχολήσουν τον σύγχρονο επιχειρηματία.\nΓια να ρίξουμε όμως μια ματιά για το τι λένε οι ιδικοί. Σύμφωνα με άρθρο στο HBR του Πανεπιστημίου του Harvard, το μέχρι τώρα μοντέλο διακοπών των εργαζομένων δεν είναι το καλύτερο δυνατόν ούτε για τους ίδιους, ούτε και για την εκάστοτε εταιρεία ή οργανισμό. Το βασικότερο πρόβλημα είναι το άγχος και η αίσθηση της περιορισμένης ελευθερίας που αισθάνεται πολλές φορές ο εργαζόμενος.\nΚαλοκαιρινές διακοπές 15 ημερών\nΤο μέχρι τώρα μοντέλο είναι το εξής: Ο εκάστοτε εργαζόμενος έχει στην διάθεση του περίπου 15 ημέρες άδειας τον χρόνο που τις κρατάει για τις καλοκαιρινές του διακοπές. Μερικές ημέρες πριν φύγει εργάζεται περισσότερο για να μην φανεί το καινό που θα αφήσει με αποτέλεσμα οι τελευταίες 4 – 5 ημέρες πριν τις διακοπές να είναι πραγματικά πολύ δύσκολες. Οι ημέρες των διακοπών έρχονται και περνάνε πραγματικά πολύ γρήγορα, οι εργαζόμενοι σκεπτόμενοι ότι τώρα είναι η μια μοναδική τους περίοδος διακοπών για όλον τον χρόνο προσπαθούν να χωρέσουν μέσα σε 15 ημέρες τα πάντα, (Ταξίδι, Χρόνος με συγγενείς στην επαρχεία, Διασκέδαση). Οι τελευταίες μέρες των διακοπών φτάνουν και το άγχος επιστρέφει. Οι πρώτες ημέρες επιστροφής είναι επώδυνες καθώς η επιστροφή είναι απότομη και πολύ απαιτητική για να καλυφθεί πολλές φορές ο χαμένος εργασιακός χρόνος. Το αποτέλεσμα είναι οι εργαζόμενοι να έχουν την αίσθηση ότι δεν ξεκουράστηκαν αμέσως μετά τις διακοπές τους. Γεγονός που βλάπτει την παραγωγικότητα τους στο έπακρο για τουλάχιστον και 1 μήνα μετά την επιστροφή.\nΣτον αντίποδα έχουμε την λογική μερικών μερικών αμερικάνικων εταιρειών όπως ή Adobe, Netflix και Twitter όπου οι εργαζόμενοι μπορούν να πάνε διακοπές όποτε θέλουν για όσο θέλουν. Μοντέλο το οποίο μπορεί να κρατάει του εργαζομένους πραγματικά χαρούμενους αλλά και πάλι όχι τόσο παραγωγικούς. Καθώς αρκετοί επιλέγουν πολύ μεγάλα διαστήματα διακοπών (άνευ αποδοχών) τα οποία τους κάνουν οκνηρούς και μη παραγωγικούς για μεγάλο διάστημα. Το παραπάνω είναι πολύ καταστροφικό για την επανένταξη στην κανονική ροή εργασίας και θάνατος για την δημιουργικότητα. Η έλλειψη άγχους φυσικά και επιτυγχάνει χαρά και μπορεί να τονώσει την δημιουργικότητα αλλά το δεύτερο συνθετικό την δημιουργικότητας είναι η έμπνευσή με ερεθίσματα σχετικά με την εργασία.\nΗ λύση είναι Επαναλαμβανόμενες, Προγραμματισμένες Υποχρεωτικές διακοπές μέσης διάρκειας. Μια εντελώς νέα προσέγγιση για τη διαχείριση των διακοπών. Με στόχο την βελτίωση 3 βασικών δεικτών κάθε εργαζομένου, της Ευτυχίας – Χαράς , της Δημιουργικότητας και της Παραγωγικότητας.\nΈνα από τα πιο εύστοχα παραδείγματα είναι αυτό του Shashank Nigam, τον Διευθύνοντα Σύμβουλου της εταιρείας SimpliFlying, μιας παγκόσμιας εταιρείας στρατηγικής αεροναυπηγικής περίπου 10 ατόμων. Έθεσε στο εαυτό του μια ερώτηση και την έκανε πράξη: “Τι θα συμβεί αν αναγκάσουμε τους εργαζόμενους να παίρνουν προγραμματισμένα 1 εβδομάδα άδεια μετά από κάθε 7 εβδομάδες εργασίας ;”\nΜετά το πέρας αυτού του πειράματος για 12 εβδομάδες, οι διαχειριστές ξεκίνησαν την μελέτη για να εκτιμήσουν τα αποτελέσματα ως προς την παραγωγικότητα, τη δημιουργικότητα και τα επίπεδα ευτυχίας των εργαζομένων πριν και μετά την υποχρεωτική άδεια κάθε 7 εβδομάδες. (Χρησιμοποίησαν μια κλίμακα Likert πέντε βαθμών, χρησιμοποιώντας απλές δηλώσεις όπως “ο Τάσος επιδεικνύει τη δημιουργικότητα στο έργο του”, με τις επιλογές να κυμαίνονται από το ένα, “Διαφωνώ απόλυτα” έως το πέντε, “Συμφωνώ απόλυτα”.)\nΤο αποτέλεσμα ήταν η δημιουργικότητα να αυξηθεί κατά 33%, τα επίπεδα ευτυχίας αυξήθηκαν κατά 25% και η παραγωγικότητα αυξήθηκε κατά 13%. Είναι ένα μικρό δείγμα, σίγουρα, αλλά εδώ υπάρχει μια πολύ σημαντική ιστορία. Αν εξετάσουμε και αναλυτικότερα στη δημιουργικότητα, ο μέσος όρος βαθμολογίας όλων των εργαζομένων ήταν 3,0 πριν από την προγραμματισμένη συχνή άδεια και 4,0 μετά από την εφαρμογή του μοντέλου. Για την ευτυχία, ο μέσος όρος βαθμολογίας των εργαζομένων ήταν 3,2 πριν και 4,0 μετά. Και για την παραγωγικότητα, ο μέσος όρος βαθμολογίας των εργαζομένων ήταν 3,2 πριν και αυξήθηκε σε 3,6.\nΑυτό συμπληρώνει τα σχόλια που έκαναν οι εργαζόμενοι οι οποίοι κατά την επιστροφή τους έγραψαν αναρτήσεις στα Social Media σχετικά με τις εμπειρίες τους από τη διαδικασία και τι έκαναν με το χρόνο τους. Πολλοί μίλησαν για το πώς βρήκαν τελικά το χρόνο να περάσουν με τα αγαπημένα τους πρόσωπα ένα σε μια δεύτερη περίοδο διακοπών επισκέφτηκαν μια έκθεση τέχνης, ή ταξίδεψαν κάπου που δεν είχαν ξανά πάει χωρίς το άγχος της επιστροφής ή την πίεση του χρόνου να χωρέσουν όλα σε 5 ημέρες καθώς σύντομα θα υπήρχε και δεύτερο διάλυμα. Η παραπάνω περίπτωση αφορά μια μικρή εταιρεία, είναι αλήθεια ότι δεν έχει δοκιμαστεί κάτι παρόμοιο σε κάποια μεγαλύτερη εταιρεία πολλών εργαζομένων. Πάντως αν το πείραμα είχε αποτέλεσμα σε μικρή κλίμακα τότε ίσος σε μεγαλύτερη είναι και μεγαλύτερο το θετικό αποτέλεσμα.\nΥπήρχαν δύο προβληματισμοί που προέκυψαν από τη δοκιμασία.\nΗ συχνότητα ίσος θα έπρεπε να είναι κάθε 8 ή 10 εβδομάδες και όχι πολύ υψηλή. Και δεύτερο οι περιπτώσεις όπου οι εργαζόμενοι δουλεύουν σε ομάδες εργασίας και ο ένας χρειάζεται το άλλον.\nΚλείνοντας πρέπει να πούμε ότι πρόκειται για πρόωρη έρευνα και ίσος ένα πρώιμο όραμα, αλλά επιβεβαιώνει κάτι που είπαμε στην αρχή: Τα σημερινά μοντέλα διακοπών δεν αρέσουν σε κανέναν και δεν αποδίδουν τα μέγιστα ούτε στις επιχειρήσεις ούτε στους εργαζομένους. Δεν πρέπει να ξεχνάμε ότι ένας παραγωγικός άνθρωπος μπορεί και μικραίνει τον χρόνο διεκπεραίωσης της εκάστοτε εργασίας με τουλάχιστον 1 προς 3. Κάνεις δεν θέλει να κάνει κάτι σε 3 ώρες ενώ μπορεί σε 1.\nΔουλέψτε έξυπνα όχι υπερβολικά, δουλέψτε με χαρούμενους ανθρώπους είναι ωφέλιμο!\nPrevΠροηγούμενοΚατασκευή ιστοσελίδων ξενοδοχείων | Ξεχωριστοί κατ’ επιλογή\nΕπόμενοΚατασκευή ιστοσελίδων με WordPressNext


Everything posted by Agnie\nO Μπάμπης Τσέρτος στο «Περιβόλι τ' Ουρανού» Για τρίτη συνεχόμενη χρονιά, ο μοναδικός ερμηνευτής Μπάμπης Τσέρτος, ο καλλίφωνος μπελκάντο του καλού ελληνικού τραγουδιού, παρουσιάζει με τους συνεργάτες του ένα ξεχωριστό και ιδιαίτερα ψυχαγωγικό πρόγραμμα με τις μεγαλύτερες στιγμές του ρεμπέτικου, αρχοντορεμπέτικου, παραδοσιακού, σμυρναίικου και λαϊκού μας τραγουδιού. Μαζί του οι: Βάσια Ζήλου Ντένια Κουρούση Δανάη Παπαδοπούλου και ο δεξιοτέχνης του μπουζουκιού Χρήστος Κωνσταντίνου Εναρξη: Πέμπτη 26 Οκτωβρίου Από Τετάρτη μέχρι και Σάββατο, με φαγητό - ποτό. Ώρα έναρξης: 9:30 μ.μ. Περιβόλι τ' Ουρανού Λυσικράτους 19 & Αμαλίας 50, Πλάκα (έναντι Πύλης Αδριανού) Τηλ. κρατήσεων: 210 32.35.517 - Fax: 210 32.22.048\nΜΑΝΟΣ ΕΛΕΥΘΕΡΙΟΥ Ένα κεράκι σε κάτι που αγαπώ, το θέατρο, είναι αυτό το βιβλίο -Στο βιβλίο μου μέσα περιγράφονται πολλά θαύματα. Στο ταξίδι του θιάσου από τον Πειραιά στην Ερμούπολη κάποιος καταφέρνει να κοπάσει την τρικυμία, είναι το πρώτο θαύμα. Περιγράφω μια γυναίκα που κεντάει και μετά το θάνατό της. Είναι αμίλητη, μένει στα πάνω δωμάτια του σπιτιού και κεντάει αυτό. (Μου δείχνει έναν πίνακα) Το κεντάει 40 χρόνια περίπου. Αυτόν τον πίνακα το αγόρασα πριν 30 χρόνια περίπου. Είναι ο Έκτωρ συρόμενος υπό τον ίππον του Πηλίδου. Μου τον είχε πάρει ο Γιώργος Χειμωνάς τόσα χρόνια, τον είχε μαζί του και στο Παρίσι στο προηγούμενο ταξίδι του, όχι σ' αυτό το τελευταίο τουΤώρα πια τον πήρα πίσω. -Γιατί τόσα θαύματα; -Οι άνθρωποι όταν πιστεύουν πολύ σε κάτι μπορούν να κάνουν θαύματα. Το πιστεύω αυτό! "Δίνεται η παράσταση της 'Φαύστας' με επιτυχία. Συμβαίνουν πολλά εν τω μεταξύ. Μίση, ζήλιες, πένθη, έρωτες, περιγράφονται μέσα στο βιβλίο. Τέλος πάντων. Στο αποχαιρετιστήριο δείπνο που παραθέτει η οικογένεια Πινά σε όλο το θίασο, οι παριστάμενοι θα ακούσουν για πρώτη φορά φωνόγραφο. Θα ακούσουν αρκετές από τις όπερες που ήδη κυκλοφορούσαν σε δίσκους στο εξωτερικό. Το χιόνι εκείνο το βράδυ είχε σκεπάσει την πόλη. Ξαφνικά, ένα μέρος της οροφής πέφτει. Ευτυχώς είχαν σηκωθεί από το τραπέζι όλοι. Αίφνης το σπίτι βρίσκεται να ταξιδεύει στη θάλασσα. Οπότε πάνε και στέκονται όλοι μαζί παίζοντας την πρώτη σκηνή από τον ’μλετ, δίπλα στη θαλαμηγό της Μοσχάνθης Μαγκαδάκη." -Μου άρεσε πολύ αυτό το όνομα! Παίζουν ’μλετ; Ναι, σε όλο το βιβλίο 'στοιχειώνουν' αποσπάσματα από τον ’μλετ είτε στο πρωτότυπο, είτε σε μεταφράσεις του Περβάνογλου ή του Δαμιράλη. Γιατί; Είναι το όνειρο κάθε ηθοποιού να παίξει ’μλετ. Οι αλήθειες που λέει είναι αιώνιες. Βάζει πάρα πολλά ερωτήματα μέσα από το κείμενο του ’μλετ ο Σαίξπηρ. "Οι ηθοποιοί κατορθώνουν και περπατούν πάνω στη θάλασσα και ανεβαίνουν στη θαλαμηγό. Είναι κι αυτό ένα από τα πολλά θαύματα του βιβλίου." -Να σας διαβάσω τις τελευταίες αράδες του βιβλίου; 'Τρέμοντας απ' το κρύο και τον πανικό, μούσκεμα από τη θάλασσα, αλλά ζωντανοί όλοι και ασφαλείς πάνω στο ουρανόσταλτο καράβι, στάθηκαν μια στιγμή και κοίταξαν από ένστικτο για τελευταία ίσως φορά πίσω τους, καθώς ακούστηκε ένας τρομακτικός κρότος και από κάπου μες στο σκοτάδι είδαν να σηκώνεται το εφιαλτικό φτερό μιας τεράστιας φλόγας και να ανεβαίνει στον ουρανό σαν λάβα ηφαιστείου και σαν πυροτέχνημα. Ήταν, όλοι το κατάλαβαν, το φιλόξενο μέγαρο των Πινά, βούλιαζε φλεγόμενο στη θάλασσα καταπίνοντας και παίρνοντας μαζί του νεκρούς και ζωντανούς και μαζί σχεδόν ολόκληρη την χρυσοπλοκότατη πόλη" Τι θέλω να πω μ' αυτό το φινάλε; Ένα μέρος του παλαιού κόσμου τελειώνει και δημιουργείται ένας καινούργιος κόσμος που υπόσχεται αγάπη κι άλλες ευτυχίες. Το βιβλίο αυτό με παίδεψε 14 χρόνια, τα τελευταία πέντε χρόνια ιδιαίτερα ήταν η κύρια έννοια μου. Η κ. Μεγαπάνου με καθοδήγησε να καταγράψω σωστά τα υφάσματα από τα οποία ήταν φτιαγμένα τα ρούχα των ηρωίδων. Τα πλούσια δείπνα τους μου πήρε καιρό να τα παρουσιάσω ακριβώς, μετά από μελέτη αρχείων, εφημερίδων κλπ της εποχής. Επίσης ανέτρεξα σε βιβλία, για να περιγράψω ακριβώς τους πολύτιμους λίθους κάποιων κοσμημάτων που φορούν ήρωες στο βιβλίο μου. Τα πρόσωπα τα περισσότερα είναι πραγματικά, τα περιστατικά, μερικά έστω, έχουν συμβεί. Ορισμένα ιστορικά και καλλιτεχνικά γεγονότα τα μετατόπισα χρονολογικά, για να με βοηθήσουν περισσότερο στη ροή της ιστορίας μου. -Μου φάνηκε σαν να μου περιγράφατε μια θεατρική παράσταση. -Έτσι είναι. (Σ.Σ. Είναι σαφές πως τη χάρηκε την παρατήρησή μου) Είναι θέατρο εν θεάτρω. Είναι γεμάτο διαλόγους το βιβλίο. Κάποιος σκηνοθέτης το διάβασε ήδη κι ενθουσιάστηκε. Δε θα σας πω ποιος είναι, είναι νωρίς ακόμη. Τι να σας δείξω τώρα; Θέλετε να σας βάλω να ακούσετε τη Σάρα Μπερνάρ; Μου την έστειλε ένας φίλος από το Παρίσι τελευταία. Ο άντρας της Σάρας Μπερνάρ ήταν γιός δημάρχου της Ερμουπόλεως, ο Αριστείδης Δαμαλάς. Το αγαπώ το θέατρο. Έχω σπουδάσει θέατρο. Κι αυτό το βιβλίο είναι ένα κεράκι σε κάτι που αγαπώ πολύ! -Στίχοι για τραγούδια; -Α, μπα. En passant -Έχετε φωτογραφία της Ελένης Παπαδάκη με αφιέρωση εκεί. -Α, την είδατε; Η διπλανή φωτογραφία είναι του Δημήτρη Μητρόπουλου. Η Ελένη Παπαδάκη ήταν τεράστια ηθοποιός. Δε νομίζω πως την έφαγε η Ιντέλιτζεν σέρβις όπως είπαν τότε, οι δικοί της την έφαγαν. Υπάρχει ηθοποιός που φώναξε δημόσια: Θάνατος στην πουτάνα! Έβγαινε στη σκηνή κι έλεγε 40 λέξεις σ' όλη την παράσταση κι αυτές ιταλικά και τους έκλεβε την παράσταση. Ήξερε πολλές γλώσσες και αρχαία ελληνικά, είχε τελειώσει Ωδείο και Φωνητική και Πιάνο. Απέκτησα τελευταία την αλληλογραφία της Ελένης Παπαδάκη. Μου δείχνει τακτοποιημένα άλμπουμς με φωτογραφίες της Παπαδάκη από παραστάσεις. -Γιατί δε γράφεται την ιστορία της Ελένης Παπαδάκη; -Πού το καταλάβατε; Αυτό κάνω τώρα. Έλεν φον Παμστ. Μια μυθιστορία που η ηρωίδα σε κάποιους θα θυμίζει την ηθοποιό Ελένη Παπαδάκη. Χτυπάει το τηλέφωνο. -Ναι, ζήτησα ένα γιατρό να μου κάνει ένα καρδιογράφημα. Είμαι,το '38 έχω γεννηθεί, θα το βρείτε εσείς πόσο είμαι. Μέχρι σήμερα είμαι 65, από αύριο, 12 Μαρτίου, 66 χρόνων. Όχι δεν είναι επείγον! Θα ένιωθα καλά όμως, αν έκανα έναν έλεγχο Όταν βγήκα στο δρόμο θυμήθηκα το 'En passant', που είπε ο Μάνος Ελευθερίου στην ερώτησή μου για επόμενους στίχους του. 'Είναι αρρώστια τα τραγούδια τι θαρρείς/ βρες αγάπες άλλες φως μου να χαρείς.', είχε γράψει. Αγάπες άλλες «Ένα κεράκι σε κάτι που αγαπώ πολύ, δηλαδή το θέατρο είναι το βιβλίο μου 'Ο καιρός των χρυσανθέμων'» Μάλλον και το επόμενο του όπως φαίνεται. 'Έλεν φον Παμστ'. Να 'σαι καλά να ανάβεις κεράκια σε αγάπες σου, Μάνο Ελευθερίου και να μας ζεσταίνεις όλους μας! ΠΗΓΗ: ΩΣ3...με αφορμή την έκδοση του νέου βιβλίου του Μάνου Ελευθερίου -Ο ΚΑΙΡΟΣ ΤΩΝ ΧΡΥΣΑΝΘΕΜΩΝ -(Αποσπάσματα από τη συνέντευξη) http://www.melodia.gr/4dcgi/_w_articles_me...9/06/2004_99090\nΚανείς δεν ξέχασε το Νίκο Ξυλούρη 8/12/2003 Γράφει ο Αλέξανδρος Μυριώτης «Σαν έρθουν οι φίλοι μου» - Νίκος Ξυλούρης. Ζωντανή ηχογράφηση στο Λυκαβηττό Ο Νίκος Ξυλούρης γεννήθηκε στις 7 Ιουλίου του 1936 στα Ανώγεια της Κρήτης. Σε ηλικία 5 ετών οι κατακτητές Γερμανοί καίνε το χωριό του και μεταφέρουν τους κατοίκους του πρόσφυγες στο Μυλοπόταμο. Επιστρέφουν στα Ανώγεια μετά την απελευθέρωση. Από πολύ μικρός δείχνει την κλίση του στο τραγούδι και στη λύρα. Δώδεκα χρονών, ο πατέρας του τού αγοράζει την πρώτη του λύρα για να εξελιχθεί πολύ γρήγορα σ' έναν από τους πλέον περιζήτητους οργανοπαίχτες και τραγουδιστές, σε γάμους, βαφτίσια και άλλες κοινωνικές εκδηλώσεις της περιοχής του. Σε ηλικία 17 ετών κατεβαίνει για πρώτη φορά να δουλέψει στο Ηαράκλειο, στο κέντρο «Κάστρο». Στα τέλη του 1958 πραγματοποιεί την πρώτη του ηχογράφηση για δίσκο. Είναι το τραγούδι «Κρητικοπούλα μου», το οποίο έγινε πολύ μεγάλη επιτυχία. Την επιτυχία του πρώτου εκείνου τραγουδιού ακολουθούν αρκετές ακόμα ηχογραφήσεις σε μικρά δισκάκια. Η επιτυχία όσο πάει και απλώνεται όχι μόνο στην Ελλάδα αλλά και πέρα από αυτή. Πέρα από τα παραδοσιακά τραγούδια της Κρήτης η φωνή του Ξυλούρη θα ντύσει σύγχρονες «έντεχνες» δημιουργίες επώνυμων συνθετών, όπως του Γιάννη Μαρκόπουλο με τον οποίο συνεργάστηκε για πρώτη φορά στο «Χρονικό». Την περίοδο της δικτατορίας εμφανίζεται διαδοχικά σε πέντε συνολικά μπουάτ, «Λήδρα», «Αρχόντισσα», «Αποσπερίδα», «Κύτταρο» & «Θεμέλιο». Τα μεταπολιτευτικά χρόνια τραγουδά κάποια ακόμα τραγούδια του Χρήστου Λεοντή, του Σταύρου Ξαρχάκου και του Γιάννη Μαρκόπουλου. Παράλληλα ηχογραφεί τα «Αντιπολεμικά» τραγούδια του Λίνου Κόκοτου και του Δημήτρη Χριστοδούλου και κάποια μελοποιημένα από τον Ηλία Ανδριόπουλο ποιήματα του Γιώργου Σεφέρη. Επανέρχεται όμως και στα παραδοσιακά τραγούδια της Κρήτης, ενώ παράλληλα ερμηνεύει και κάποια λαϊκά τραγούδια του Στέλιου Βαμβακάρη. Με τον «Αργαλειό», το «Φιλεντέμ», τον «Πραματευτή» και το «Μεσοπέλαγα αρμενίζω» ακούγεται ξανά έντονα η φωνή του, αλλά δυστυχώς θα είναι η τελευταία φορά. Ύστερα από ταλαιπωρία ενός χρόνου με την υγεία του, «φεύγει» για πάντα στις 8 Φεβρουαρίου του 1980. Η φυσική του απουσία έρχεται να κλείσει μια ολόκληρη εποχή, να «σφραγίσει» μια συγκεκριμένη αντίληψη περί ελληνικού τραγουδιού. Εικοσιτρία ολόκληρα χρόνια μετά, αγαπημένοι φίλοι, μαθητές, θαυμαστές αλλά και συγγενείς του Νίκου Ξυλούρη αποφασίζουν να δώσουν μια μοναδική συναυλία στο θέατρο του Λυκαβηττού, σαν φόρο τιμής στο όνομα και το έργο του. Περιεχόμενα: 1. Σαν έρθουν οι φίλοι μου 2. Ητανε μια φορά 3. Η μπαλάντα του κυρ-Μέντιου 4. Φιλεντέμ 5. Αποχαιρετισμός 6. Κρουσταλοβραχιωνιάτη μου 7. Όσο βαρούν τα σίδερα 8. Μπήκαν στην πόλη οι οχτροί 9. Πώς να σωπάσω 10. Κόσμε χρυσέ 11. Πόνοι της Παναγιάς 12. Προ Χριστού 13. Καλήν εσπέραν 14. Ο ανδρειωμένος 15. Απ' των Χανιώ την πόρτα 16. Ο πραματευτής 17. Γειά σου χαρά σου Βενετιά 18. Δεν κλαίνε οι δυνατές καρδιές 19. Ανυφαντού 20. Γλύκα είναι τα δάκρυα 21. Αγρίμια κι αγριμάκια μου ΚΡΙΤΙΚΗ Αν έπρεπε να περιγράψουμε με λίγα λόγια το τι συνέβη στην συναυλία που δόθηκε προς τιμήν του «αρχάγγελου της Κρήτης» Νίκου Ξυλούρη στον Λυκαβητό, μάλλον δεν θα μπορούσαμε. Γιατί θα αφήσουμε απ' έξω τους χιλιάδες κόσμου που γέμισαν εκτός από τον χώρο του θεάτρου και την είσοδο του απ' όπου παρακολουθούσαν την συναυλία σε γιγαντοθόνη, αλλά και εκείνους που βρίσκονταν στους γύρω λόφους. Δεν θα αναφέραμε επίσης την συγκίνηση των καλλιτεχνών που συμμετείχαν, και που τίμησαν με λόγια αγάπης και σεβασμού τον δάσκαλο, αδερφό ή συμπατριώτη τους Νίκο Ξυλούρη. Δεν θα μπορούσαμε να μιλήσουμε για την ερμηνεία και το πάθος αυτών των ανθρώπων, που θύμισαν τα τραγούδια του Νίκου, αν και ο κόσμος απέδειξε ότι δεν τα έχει ξεχάσει. Όλες αυτές οι εικόνες σου έρχονται στο μυαλό, ακούγοντας την ζωντανή ηχογράφηση από τη συναυλία, έστω κι αν δεν ήσουν εκεί. Όλοι όσοι βρέθηκαν εκείνη την βραδιά στο θέατρο του Λυκαβητού -τραγουδώντας, χορεύοντας αλλά κυρίως χειροκροτώντας- θα κρατήσουν ως ενθύμιο το cd, γνωρίζοντας ότι αυτή ήταν μια από τις καλύτερες και ίσως μεγαλύτερες συναυλίες που έχει γίνει στο συγκεκριμένο θέατρο. Οι Μανώλης Λιδάκης, Ψαραντώνης, Χρήστος Θηβαίος, Μίλτος Πασχαλίδης, Χαϊνηδες, Γιάννης Ξυλούρης, Βασίλης Σταυρακάκης, Ανοιχτή Θάλασσα, Γιώργης Ξυλούρης, Γιάννης Χαρούλης, Νίκος Ανδρουλάκης, Νίκη Ξυλούρη και Ελευθερία Ξυλούρη, κατέθεσαν την ψυχή τους και την ανεπανάληπτη ερμηνεία τους, η οποία αποτυπώθηκε στο σπάνιο αυτό ηχογράφημα, για να μείνει αναλλοίωτο στον χρόνο, όπως και ο Νίκος Ξυλούρης. http://entertainment.flash.gr/music/releas...3/12/8/17042id/\nΠεριοδεία σε Eλλάδα και Kύπρο Περιοδεία σε Eλλάδα αλλά και Kύπρο θα πραγματοποιήσει ο Mάριος Tόκας με την Kρατική Oρχήστρα Eλληνικής Mουσικής, με την οποία συνεργάζεται φέτος. Mέσα στον Iούλιο θα δώσουν συναυλίες στην Kρήτη, στην Kασσάνδρα Xαλκιδικής κ.α. ενώ έπεται και συνέχεια. Bασικός ερμηνευτής του σχήματος είναι ο Στέλιος Διονυσίου, ενώ τραγουδούν επίσης η Mαρία Aλεξίου, ο Kώστας Xατζηχριστοδούλου και ο Mανώλης Xατζημανώλης. http://www.ethnos.gr/article.asp?catid=550...d=2&pubid=52588\nΈνας βάρδος του λαϊκού τραγουδιού Ο ΛΕΥΤΕΡΗΣ ΠΑΠΑΔΟΠΟΥΛΟΣ δεν χρειάζεται συστάσεις. Ένας από τους μεγαλύτερους στιχουργούς του ελληνικού τραγουδιού, με στίχους που έγιναν αναπόσπαστο κομμάτι της μουσικής μας μνήμης, αλλά και που κατέχουν, δικαιωματικά, μια προνομιακή θέση δίπλα στα μεγάλα έργα της ποίησής μας. Αν το τραγούδι εκφράζει την ψυχή, τους καημούς, τα πάθη και τις ελπίδες ενός λαού, οι στίχοι του Λευτέρη Παπαδόπουλου τα εκφράζουν όσο γίνεται καθαρότερα, γνήσια και αυθεντικάΈνας δημιουργός του λόγου που δεν περιορίζεται στο χώρο της στιχουργίας, αλλά έχει μια γόνιμη κατάθεση και στον τομέα της μυθιστορηματικής συγγραφής. Έδωσε λόγια του στους μεγαλύτερους συνθέτες του ελληνικού τραγουδιού, όπως οι Σταύρος Ξαρχάκος, Μάνος Λοΐζος, Μάνος Χατζιδάκις, Μίμης Πλέσσας, Γιάννης Σπανός, Σταύρος Κουγιουμτζής, που τραγουδήθηκαν από τους μεγαλύτερους έλληνες ερμηνευτές, όπως οι Στράτος Διονυσίου, Χάρις Αλεξίου, Γιώργος Νταλάρας, Γιάννης Πουλόπουλος κ.ά. Μια κορυφαία κληρονομιά, ίσως από τον τελευταίο των μεγάλων της ελληνικής στιχουργικής παράδοσης. Ποιος να ξεχάσει το ’γαλμα, Έχω έναν καφενέ, Τζαμάικα, Στην απάνω γειτονίτσα, Δελφίνι δελφινάκι, Ξημερώνει Κυριακή, Μέθυσ απόψε το κορίτσι μου, Με σκότωσε γιατί την αγαπούσα, Παποράκι του Πουρνόβα, Ο Κουταλιανός και δεκάδες άλλα. Ποιος να θυμηθεί, άλλωστε, 1200 τόσα τραγούδια, που αποτελούν την παρακαταθήκη του στο ελληνικό τραγούδι αλλά και στη νεοελληνική συνείδηση. Για να τιμήσει λοιπόν αυτόν τον μεγάλο δημιουργό, ο Ραδιοφωνικός Σταθμός ’στρα διοργανώνει την Παρασκευή, 18 Ιουνίου, στις 8.00μ.μ. στο Δημοτικό Θέατρο Στροβόλου, μεγάλη λαϊκή συναυλία, όπου οι γνωστοί τραγουδιστές Γεράσιμος Ανδρεάτος, Μαρία Ρουσέα και Κούλης Θεοδώρου θα ερμηνεύσουν μερικά από τα γνωστότερα τραγούδια του. Στη συναυλία θα παρευρίσκεται και ο ίδιος ο δημιουργός. http://www.simerini.com/nqcontent.cfm?a_id=147498\nΜεταξύ Μάρκου και Μάιλς Ντέιβις Της ΝΑΤΑΛΙ ΧΑΤΖΗΑΝΤΩΝΙΟΥ Δύο είναι τα ινδάλματά του. Ο Μάρκος Βαμβακάρης και ο Μάιλς Ντέιβις. Τον δεύτερο τον άκουσε, αγόρασε τους δίσκους του, τον «σπούδασε». Τον πρώτο δεν χρειάστηκε. Ο Μάρκος ήταν ο πατέρας του ή, όπως λέει ο ίδιος ο Στέλιος Βαμβακάρης, «το κατηχητικό μου». «Το τραγούδι πρέπει να πηγαίνει στις ψυχές των ανθρώπων», λέει ο Στέλιος Βαμβακάρης «Μάρκος, ο Αγιος Μάγκας» είναι μάλιστα ο τίτλος του βιβλίου που γράφει αυτό τον καιρό με «όλες τις περιγραφές μου, τα ιδιαίτερα της ζωής παιδιού με πατέρα και περιστάσεων. Αυτά τα γραπτά και η μουσική μου είναι το δικό μου το παιχνίδι. Γι' αυτούς που γουστάρουν παίζω και τώρα, σε μέρες λίγο σκληρές». Οι σκληρές μέρες είναι τα Δευτερότριτα στο «Σταυρό του Νότου», όπου ο Στέλιος Βαμβακάρης παρουσιάζει μια μουσική παράσταση που έχει τη σκηνοθετική υπογραφή του Γιώργου Πανουσόπουλου και τη συμβολή της Εβελίνας Αγγέλου. «Ερασιτέχνης μπουζουξής» ο τελευταίος, γνώρισε τον υιό Βαμβακάρη όταν γύριζε την ταινία του «Μια μέρα τη νύχτα» κι αναζητούσε ένα μουσικό δεξιοτέχνη που να μπορεί να συνδυάζει το ρεμπέτικο με το μπλουζ. Κατά ευτυχή συγκυρία αυτός αποδείχτηκε πως ήταν ο γιος του Μάρκου, το έργο του οποίου ο Πανουσόπουλος και το ήξερε καλά και το λάτρευε. Οι δυο τους έγιναν έκτοτε φίλοι κι έτσι εξηγείται και η παρουσία του Πανουσόπουλου σε ένα πρόγραμμα τόσο λιτό όσο δυνατή είναι η μουσική του, το οποίο θα μπορούσε να σταθεί και χωρίς σκηνοθέτη. Στο πρώτο μέρος «λέω», εξηγεί ο Στέλιος Βαμβακάρης, «τα δικά μου τραγούδια, αυτά που είχα δώσει στον Σιδηρόπουλο, τον Νταλάρα, τον Ξυλούρη και τα άλλα που είχα τραγουδήσει εγώ στους δύο μου δίσκους "Η φαντασία στην εξουσία" και "Ο ναύτης από τη Σύρα". Λέω και τέσσερα δικά μου ανέκδοτα τραγούδια σε στίχους Σωτήρη Κακίση και Πάνου Ηλιόπουλου. Ολο αυτό το πρώτο μέρος είναι η δουλειά μου, το ύφος μου, το καραντουζένι δηλαδή, και η μουσική πρόταση που κάνω, παντρεύοντας το ρεμπέτικο με το μπλουζ. Στο δεύτερο μέρος έχω επιλέξει κάποια τραγούδια του Μάρκου, από τα λιγότερο γνωστά». Σ' αυτά τα τελευταία «αξίζει να προσέξει κανείς τη μουσική, τα εξαιρετικά ταξίμια. Ομως μην νομίζετε», επεμβαίνει ο Πανουσόπουλος, «ότι ο Στέλιος δεν λέει και τα γνωστά του Μάρκου. Είναι ο μεγαλύτερος οπαδός του πατέρα του». Αλλωστε, «η Φραγκοσυριανή δεν είναι μουσειακό είδος», επιμένει αργότερα ο Βαμβακάρης, που μιλά για τον πατέρα του στον ενεστώτα σαν εκείνος να είναι ακόμα ζωντανός, επαναλαμβάνοντας ξανά και ξανά πως ο Μάρκος «είναι στη φλέβα μου». Εξ ου και ο τίτλος της παράστασης, «Με φλέβα αριστοκράτη»... Συνδυασμός μπλουζ και ρεμπέτικου -Με μουσική φλέβα συνδυάσατε κι εσείς το μπλουζ με το ρεμπέτικο. «Ολες οι εφευρέσεις γίνονται από σύμπτωση. Κάποτε είχε πάει ο αμερικανικός στόλος στη Σμύρνη. Οι Αμερικανοί έπαιξαν εκεί πέρα ένα δικό τους τραγούδι κι έτυχε να το ακούσει ο Μπάτης. Αυτό το τραγούδι είναι ο "Μπουφετζής". Για να παίζεται το μπουζούκι έτσι και να βγαίνει αυτός ο ήχος από ένα τραγούδι αμερικάνικο, θα μπορεί να παίζει κανείς και μπλουζ. Αυτό σκέφτηκα πριν από 25 χρόνια και το καλλιέργησα με πειράματα. Νομίζω ότι έφτασα σε ένα καλό αποτέλεσμα. Αλλά και τα βαριά που έλεγε τον καιρό εκείνο ο Μάρκος έχουν πολύ μεγάλη σχέση με το μπλουζ». -Εσείς γνωρίσατε κορυφαίες μορφές του μπλουζ. «Εχω βρεθεί κι έχω παίξει και με τον Λουιζιάνα Ρεντ και με το θείο του Τζίμι Χέντριξ και με τον ξάδερφο της Σάρα Βον. Εχω εξασκηθεί και μπορώ να πω πέντε μουσικά πράγματα με το μπουζούκι μου. Υμνους έχει γράψει το τρίχορδο μπουζούκι. Είναι όργανο που το κρατήσανε άτομα που ήταν μπλουζίστες και δεν το ξέρανε». - Ο πατέρας σας ήταν «μπλουζίστας»; «Μα αυτός είχε και την κορόνα και το στίχο. Τα βαριά του τραγούδια έχουν αυτή τη γραμμή: το περιθώριο, το κυνήγημα, το τράβηγμα. Κι άλλωστε οι κλίμακες του μπλουζ έχουν δικά μας πράγματα». - Είναι βαριά κληρονομιά το όνομα του Μάρκου; «Είμαι ευτυχισμένος γιατί είμαι γιος του Μάρκου και γιατί από τότε που ήμασταν μικρά παιδιά κι εγώ κι ο αδελφός μου του παίζαμε και τραγούδαγε από το χέρι μας. Και καμαρώνω που με γέννησε ο πατέρας μου και βρέθηκα στη ζωή και μπορώ τώρα και μιλάω γι' αυτήν». - Ο Βαμβακάρης τράβηξε το δύσκολο κομμάτι της ιστορίας του ρεμπέτικου. «Κυνηγήθηκε από την Αστυνομία για να μπορέσει να το φτάσει το μπουζούκι εκεί που το 'φτασε. Αλλά και μες στη φτώχεια και τις εμπειρίες της ζωής, είναι και πολύ πλούσιος γι' αυτά που ανακάλυψε. Ο Μάρκος και "τραβήχτηκε" και έζησε και τις γυναίκες και τους μάγκες και όλα». - Δεν σας πείραζε το ότι ήταν γυναικάς; «Καμαρώνω που ήταν αρσενικό άτομο και γουστάρισε τη ζωή του. Η ζωή είναι κομφούζιο. Ο καθένας την κάνει όπως θέλει. Να με πειράζει τι; Ο Μάρκος δεν έκανε τίποτα κακό. Ερωτεύτηκε τις γυναίκες και τις τραγούδησε». -Αποκαταστάθηκε ο Μάρκος; «Αυτή τη στιγμή που μιλάμε υπάρχει ρεύμα. Αλλά ο Μάρκος είναι ένας άνθρωπος που θέλει καιρό για να καταλάβεις τη φλέβα του και τον τρόπο με τον οποίο μίλαγε στα τραγούδια του. Ο καθρέφτης ήταν η δουλειά του. Μόλις ασχοληθείς με αυτήν μπαίνεις σε λούκι και ψυχικό και ανθρωπιστικό και μάγκικο και μόρτικο. Γιατί τα τραγούδια του είναι γύρω από το παίδεμα της ζωής. Πίνεις ένα ποτήρι, τα ακούς και μερακλώνεσαι. Γιατί το τραγούδι πρέπει να πηγαίνει στις ψυχές των ανθρώπων». Δηλητηριασμένο το σημερινό τραγούδι -Το σημερινό τραγούδι πάει; «Αν το λέμε όπως το εννοώ κι εγώ, νομίζω ότι πάει δηλητηριασμένο, όπως τα μεταλλαγμένα προϊόντα. Το τραγούδι σήμερα πάει αλλού. Είμαστε πολύ μακριά από αυτά που συζητάμε». - Είπατε για το «μεράκλωμα». Η πρώτη φορά που μερακλώσατε εσείς ποια ήταν; «Εγώ από μικρός μερακλωμένος ήμουν. Ηταν δώρο Θεού το σπίτι που μεγάλωσα κι εγώ πολύ τυχερός που είχα πατέρα τον πατέρα μου. Μέσα στη φλέβα μου τον έχω. Τον πατέρα μου, όχι τον μουσικό. Ο Μάρκος μουσικός είναι κέντα. Στο τραγούδι, στα παιδιά του, στις εξηγήσεις του ήταν ατόφιος». - Οι δικές σας εμπειρίες που βγαίνουν πάνω στο μπουζούκι ποιες είναι; «Εμένα τα πρώτα τραγούδια μου τα τραγούδησε η Καίτη Γκρέυ, ο Περυπινιάδης, ο Νίκος Ξυλούρης, ο Νταλάρας, η Μοσχολιού, η Μπέλλου. Μέχρι τώρα τα ακούω και καμαρώνω. Αλλά εγώ είμαι τύπος, ταγμένος στη μουσική. Δεν εκμεταλλεύομαι τίποτε για να μπορώ να ζω ήσυχα». -Το μπουζούκι έχει κακοπάθει, λένε, τα τελευταία χρόνια... «Εμένα μου αρέσει που γίνονται κέντες στη μουσική. Αυτή τη στιγμή υπάρχουν ερμηνευτές που μπορούν και περνάνε αυτό το είδος στη μουσική τους. Το κακό της υπόθεσης είναι ότι βγαίνουν καινούργια παιδιά τα οποία κινούνται λάθος. Μετατρέπουν τα τραγούδια της ταβέρνας και της ψάθινης καρέκλας σε άλλο είδος. Τώρα η δουλειά έχει πάει στο χρυσό ξενόκουμπο. Τα φοράγανε και πρώτα, αλλά άλλο νόημα εκείνο κι άλλο να βουτάς τώρα το μικρόφωνο και να φοράς το διαμάντι...». ΕΛΕΥΘΕΡΟΤΥΠΙΑ - 06/12/2003 Copyright © 2001 Χ. Κ. Τεγόπουλος Εκδόσεις Α.Ε. http://www.enet.gr/online/online_hprint.js...&a=&id=73113148\nΝέο άλμπουμ από τον Σωκράτη Μάλαμα Στις 24 Σεπτεμβρίου κυκλοφορεί ο νέος δίσκος του Σωκράτη Μάλαμα με τίτλο «Δρόμοι», από τη Lyra, στον οποίο συμμετέχει η Χαρούλα Αλεξίου. Δεκαπέντε καινούρια τραγούδια σε μουσική Σωκράτη Μάλαμα και στίχους του ίδιου, της Χαρούλας Αλεξίου, του Δημήτρη Παπαχαραλάμπους, της Φωτεινής Λαμπρίδη, του Γιάννη Μελισσίδη και του Οδυσσέα Ιωάννου. Η Χαρούλα Αλεξίου ερμηνεύει τέσσερα από τα τραγούδια του άλμπουμ καθώς κι ένα ντουέτο με τον Σωκράτη Μάλαμα. Ήδη δύο από τα καινούρια τραγούδια, το «Μην πολεμάς» σε στίχους Χ. Αλεξίου που ερμηνεύει η ίδια και τα «Ξωτικά» σε στίχους Σωκράτη Μάλαμα που ερμηνεύει ο ίδιος, παίζονται από επιλεγμένους ραδιοφωνικούς σταθμούς σε όλη την Ελλάδα. http://entertainment.flash.gr/music/releas...7/9/12/22449id/\nΣυνέντευξη του Ζαχαρία Καρούνη στο ηλεκτρονικό περιοδικό e-orfeas http://www.e-orfeas.gr/content/view/216/197/\nΠεριοδικό "DownTown" 01-07/01/2009 http://i66.photobucket.com/albums/h257/agn.../scan0001-3.jpg http://i66.photobucket.com/albums/h257/agn.../scan0002-2.jpg http://i66.photobucket.com/albums/h257/agn.../scan0003-3.jpg http://i66.photobucket.com/albums/h257/agn.../scan0004-1.jpg\nΣτον Δίεση 101,3 την Παρασκευή 19 Μαϊου στις 9 το πρωί ο Πασχάλης Τερζής θα συνομιλεί με τον Χρήστο Μιχαηλίδη. Ο γνωστός τραγουδιστής θα μιλήσει με αφορμή την κυκλοφορία της νέας του δουλειάς "Είναι κάποιες αγάπες". Πηγή: Εφημερίδα "Τα Νέα"\nΟ Σταμάτης Μεσημέρης μιλάει, χωρίς λογοκρισία, για όλους και για όλα, σε μια συνέντευξη-ποταμό που θα συζητηθεί... Μια κουβέντα με το Θανάση Γιώγλου και Μάκη Ιωακειμίδη , για το ηλεκτρονικό περιοδικό "Μουσικόραμα" με αφορμή την κυκλοφορία του δίσκου "Βατόμουρα" (σε μουσική και στίχους δικούς του) με τον Βασίλη Παπακωνσταντίνου. http://www.mousikorama.gr/stamatis_mesimeris.html\nΣΕ ΠΡΩΤΟ ΠΡΟΣΩΠΟ Αυτό το μήνα, η στήλη "Σε Πρώτο Πρόσωπο", φιλοξενεί τη μεγάλη δημιουργό Ελένη Καραΐνδρου. Η Ελληνίδα συνθέτις, και μια από τις ελάχιστες μουσικούς της χώρας μας που κατέχουν δίπλωμα διεύθυνσης ορχήστρας, έχει συναντήσει αρκετές φορές με τη μουσική της εικόνες μεγάλων σκηνοθετών με αποτέλεσμα που αγγίζει πάντα τα όρια μιας δυσεύρετης πλέον τελειότητας. Η πιο πρόσφατη δισκογραφική δουλειά της, εμπνέεται από το έργο του συγγραφέα Μ. Καραγάτση "Το 10" σε σκηνοθεσία Πηγής Δημητρακοπούλου. Μπονάτσα για το καλoτάξιδο η μουσική της Ελένης Καραΐνδρου και νανουρίσματα για καλά όνειρα! ΕΛΕΝΗ ΚΑΡΑΪΝΔΡΟΥ Για το 10 Όλα ξεκίνησαν από τον Λεωνίδα Προυσαλίδη. Είχα γράψει τη μουσική για το έργο του "Εφτά λογικές απαντήσεις" που ανέβηκε πέρσι στο Απλό Θέατρο σε σκηνοθεσία Αντώνη Αντύπα. Ένα φοβερό έργο για το οποίο είχα επιστρατεύσει τον σπαραχτικό ήχο του μπουζουκιού παντρεύοντάς τον με τους ήχους του όμποε, του κλαρινέτου και του φλάουτου. Αυτό ήταν! Η Πηγή Δημητρακοπούλου που δυο χρόνια δούλευε για να στήσει το "10" και να συλλάβει τα επιμέρους καλλιτεχνικά στοιχεία, συγκινήθηκε από αυτό το πάντρεμα ηχοχρωμάτων κι ένιωσε πως αυτό γύρευε για τη μουσική της σειράς που θα σκηνοθετούσε. Γι' αυτό και μ' αναζήτησε. Κι ως συνήθως, εγώ πνιγόμουν κι επιπλέον πλησίαζε καλοκαιράκι και η Σίφνος θα με περίμενε, χώρια από τον Αγγελόπουλο που ξεκινούσε το φθινόπωρο και χώρια τη συναυλία στην Πολωνία το Σεπτέμβριο. Είπα πως θα το σκεφτώ, άρχισα να ξαναδιαβάζω το "10" και να μιλάω με τον Καταλειφό που κι' αυτός σκεφτόταν την πρόταση της Πηγής κι είχε αρχίσει να διαβάζει τους διαλόγους που τον αφορούσαν. Πέρασε καιρός, το σκεφτόμουν, με άγχωνε αλλά και κάτι μου έλεγε πως θα το κάνω. Είχα νωπή τη μνήμη της ωραίας δουλειάς της Πηγής για την "Αίθουσα του θρόνου", είχα τη διαβεβαίωση του Κώστα Λαμπρόπουλου που τον εμπιστεύομαι γνωρίζοντάς τον από παλιά, από τις συνεργασίες του με τον Αγγελόπουλο, ότι θα δουλέψω ελεύθερα και δημιουργικά σαν να επρόκειτο για ταινία και πάνω εκεί με πήγαν να δω το ντεκόρ στη ΧΡΩΠΕΙ. Αυτό όντως με ενθουσίασε και με έπεισε ότι θα γινόταν κάτι αλλιώτικο, κάτι που θα έμενε. Λίγες μέρες αργότερα, ήρθε η χαριστική βολή, από τον φίλο μου, τον Λεωνίδα Προυσαλίδη. "Να το κάνεις" μου είπε. "Αισθάνομαι ότι πρέπει να το κάνεις. Πρέπει να βοηθήσεις να γίνει μια ωραία δουλειά. Την έχει ανάγκη ο κόσμος". Αυτά και άλλα παρόμοια μου είπε ο Λεωνίδας και με επηρέασε πολύ. Στην Πηγή αναγνωρίζω το ότι βάζει στόχους και ξέρει να περιμένει. Ξέρει επίσης να χαλαρώνει τους συνεργάτες της. Με τίποτα δεν μου έδειξε ότι την πιέζει ο χρόνος κι αυτό ήταν ό,τι έπρεπε για τον χαρακτήρα μου. Ήταν ήδη καλοκαίρι και οι προετοιμασίες για τα γυρίσματα προχωρούσαν με γρήγορους ρυθμούς. Πήρα την απόφαση να μπω σ' αυτή την περιπέτεια και από εκείνη τη στιγμή ό,τι έκανα το έκανα με φοβερό κέφι. Και συνεχίζω να το κάνω. Τις Τρίτες περνάω μερικές από τις πιο ευχάριστες ώρες μου όταν μαζί με την Στέλλα Φιλιπποπούλου, που κάνει το μοντάζ, καταπιανόμαστε με τις μουσικές του επεισοδίου κι έχω τη χαρά να βλέπω να γεννιέται το νέο επεισόδιο και να μπαίνουν τα μουσικά θέματά μου. Αλλά ας έρθω στην αρχή, όταν οι συναντήσεις μου με την Πηγή, πριν αρχίσουν τα γυρίσματα, δημιουργούσαν μια στέρεη γέφυρα επικοινωνίας ανάμεσά μας. Το βιβλίο είναι το ένα, η ταινία όμως είναι πια κάτι άλλο και αυτό το κάτι άλλο φέρει τη σφραγίδα του σκηνοθέτη. Η Πηγή αγαπούσε όλους τους ήρωες, όλους τους χαρακτήρες κι έβλεπε σ' αυτούς μια αξεδίψαστη χαρά ζωής. Παράλληλα σαν φοβερή ερευνήτρια που είναι αναζήτησε τα τραγούδια της εποχής και τα έφερε να τ' ακούμε. Αυτό ήταν ένα λουτρό στον ψυχισμό της εποχής απαραίτητο και για μένα που μέσα σ' αυτή την εποχή έπρεπε ν' αναζητήσω τόνους και χρώματα για να τραγουδήσω τα πάθη, τους έρωτες, τους καημούς και τις απογοητεύσεις τους αλλά και τη χαρά ζωής που οι άνθρωποι είχαν τότε. Πολύ γρήγορα έγραψα 10 μουσικά θέματα. Τόσα μου βγήκαν κι αυτό χωρίς να έχει σχέση με το 10 της οδού Παρασάγγη. Κάθε μέρα τα δούλευα, τα έπαιζα στο πιάνο και σιγά-σιγά πήραν τη μορφή τους. Νομίζω ότι όλη η γειτονιά μου στο Μετς, μουρμούριζε τις μελωδίες που αργότερα άκουγε στα επεισόδια της σειράς, ήδη από το μήνα Αύγουστο, βλέπεις τα παράθυρα ήταν ανοιχτά! Δεν θα ξεχάσω μια μέρα που ήρθε η Πηγή στο σπίτι μου ν' ακούσει μερικά μουσικά θέματα. Ανάμεσά τους ένα ταξίμι αυτό που αργότερα είπαμε "το ταξίμι του λιμανιού". Είχε συγκινηθεί πολύ κι έβλεπα τα μάτια της δακρυσμένα. Ήταν εκείνη τη μέρα που της έπαιξα και το θέμα της γειτονιάς-των τίτλων, στη συνέχεια. Η λιγόλογη Πηγή μού είπε κάτι που περιγράφει μ' ένα ιδιαίτερο τρόπο τη μουσική μου: "Ακούγοντας τις νότες από τα δάχτυλά σου, είναι σαν να τραγουδούν λόγια". Αρχισαν τα γυρίσματα κι εγώ σιγά-σιγά βλέποντας το υπέροχο υλικό, τις εξαίσιες ερμηνείες και τα ποιητικά πλάνα, φόρτωνα τις μπαταρίες μου για τις μέρες της ηχογράφησης που πλησίαζαν. Έτσι, αρχή Σεπτέμβρη ήρθε η στιγμή που κάθε συνθέτης απολαμβάνει, έστω και αν καταθέτει ένα τεράστιο τίμημα ενέργειας. Οι μέρες της ηχογράφησης. Έχοντας υπέροχους μουσικούς και κλασικούς και λαϊκούς φτιάξαμε μια ζηλευτή ατμόσφαιρα αγάπης και συνενοχής κι ένα-ένα άρχισαν να γεννιούνται τα θέματα: Το θέμα της γειτονιάς, το ταξίμι του λιμανιού, το χασάπικο του 10, το βαλς της βροχής, το τανγκό του έρωτα, το νοσταλγικό σε 5/8, τα χαμένα όνειρα, και η Romance. Κι ύστερα ήρθαν τα δυο λαϊκότερα θέματα, το θέμα της Φωτιάς και ο Γάμος, για να δεθούν με δυο δραματουργικά κορυφαίες σκηνές: Τη σκηνή που πηδώντας τις φωτιές του Αη Γιάννη γεννιέται ο έρωτας της Μαρίας με τον Κίτσο και τη σκηνή του γάμου τους. Μέσα στο Studio Sierra, κάτω από το άγρυπνο μάτι και αυτί του Γιώργου Καρυώτη ζήσαμε σπουδαίες στιγμές που συνοδεύονταν από εκρήξεις χαρά και ενθουσιασμού. Παλιοί μου συνεργάτες, αγαπημένοι συνοδοιπόροι από το ξεκίνημά μου, ο ομποΐστας Βαγγέλης Χριστόπουλος, ο κλαρινετίστας Νίκος Γκίνος, και η φλαουτίστα Στέλλα Γαδέδη συνομιλούσαν υπέροχα με το γλυκόλαλο μπουζούκι του Σπύρου Γκούμα, με το νοσταλγικό ακορντεόν του Ντίνου Χατζηιορδάνογλου, με το γεμάτο πάθος βιολί του Κυριάκου Γκουβέντα και την ευαίσθητη κιθάρα του Θωμά Κωνσταντίνου. Πολύτιμος αρωγός, τα σίγουρα πατήματα του μπάσου του Μίμη Ντούτσουλη. Όσο για μένα, από την αρχή μέχρι το τέλος της ηχογράφησης ανακάλυπτα συνεχώς νέες φωτοσκιάσεις για το δικό μου 10 που είχα βαλθεί να σχεδιάσω. Κι όταν ήρθε η Μαρία Μπιλντέα, η μοναδική αρπίστρια που η Ελλάδα χαίρεται την παρουσία της, κάτω από τα αέρινα δάχτυλά της έβλεπα να μεταμορφώνονται οι νότες σε πουλιά που ταξίδευαν αγκαλιά με το λυγμό του όμποε ή το νοσταλγικό ψίθυρο του ακορντεόν. Μέχρι που έφτασε στο στούντιο ο Σέργκιου Ναστάζα, το άλλο της μισό, το κονσερτίνο της Καμεράτα κι έσμιξαν στη "Romance", σ' ένα μουσικό θέμα που στα χέρια τους ενδύθηκε όλη η ιστορία άλλων πολιτισμών, άλλων εποχών. Όταν ρώτησα τον Σέργκιου τί του έφερνε στο νου αυτή η μουσική, μού απάντησε ότι είχε κάτι από τις Romances που παίζονταν σε αρχοντικά σαλόνια της Ρουμανίας τα παλιά τα χρόνια. Κι εγώ το είχα εμπνευστεί για το Φουντούκο, τον ήρωα του Καραγάτση που πεθαίνει μέσα σε μεγάλη ευδαιμονία ακούγοντας βιολιά. Όταν όλα τέλειωσαν στο στούντιο ή νόμιζα πως τέλειωσαν, οι μουσικοί μου ζήτησαν να παίξω στο πιάνο μαζί τους το νοσταλγικό σε 5/8 που ήδη είχε ηχογραφηθεί για ορχήστρα. Μετά από αναστολές, τελικά, προς ενθουσιασμό των φίλων μουσικών κάθισα στο πιάνο και έγινε η επιθυμία τους. Το αποτέλεσμα είχε κάτι που επιβεβαίωνε την όμορφη ατμόσφαιρα που βιώσαμε εκείνες τις μέρες κι εγώ άφησα τη σφραγίδα μου σ' αυτό το νοσταλγικό θέμα. Όταν ξεκίνησε η μίξη και φτάσαμε στα ιδιότυπα ταξίμια μου που τόσο υπέροχα απέδωσε ο Σπύρος Γκούμας με το μπουζούκι του, όλοι μ' ένα στόμα και ιδίως ο Σπύρος ήθελε ν' ακούγεται ο οδηγός-πιάνο, σαν απόηχος κάτω από το μπουζούκι. Ο Γιώργος Καρυώτης που είχε τον πρώτο και τον τελευταίο λόγο, υιοθέτησε την ιδέα και έβαλε τα μαγικά του στον ήχο. Η ηχογράφηση, η μίξη τελείωσαν και πήγαμε στα σπίτια μας. Κάθε Τρίτη όμως το ταξίδι για μένα συνεχίζεται με τη Στέλλα και την Πηγή, όταν προλαβαίνει να έρθει, γιατί τόσους μήνες νύχτα-μέρα δουλεύει για την ολοκλήρωση του "10". Μέχρι σήμερα. 6/3/08 Επιμέλεια: Ελσα Γράψα http://www.in.gr/ath/mscenes/ARTICLE5364.ASP\nΔιονύσης Τσακνής Στη σειρά των σύγχρονων, λαϊκών και ροκ καλλιτεχνών και δημιουργών που πέρασαν και περνούν τελευταία από τον επίσημο και καθωσπρέπει χώρο της μουσικής καθιέρωσης, από το Μέγαρο, και ο Διονύσης Τσακνής. Από τη σκηνή του Μεγάρου Μουσικής ηχογραφημένη η συναυλία που έδωσε ο συνθέτης και τραγουδοποιός, Διονύσης Τσακνής. Ένα διπλό cd χωρισμένο, όπως και η συναυλία, σε δύο μέρη και ενότητες. Στο πρώτο cd περιλαμβάνονται οι μουσικές και τα τραγούδια που έγραψε ο Τσακνής για το θέατρο και το δεύτερο αφορά την πιο δημοφιλή πλευρά του, τη ροκ. Όπως και στη συναυλία έτσι φυσικά και στους δύο ψηφιακούς δίσκους, συμμετέχουν και ακούγονται, ο Γ. Νταλάρας, ο Λ. Μαχαιρίτσας, ο Λ. Λαζόπουλος, ο Κ. Μακεδόνας, η Μ. Σοντάκη, ο Κ. Τσιάνος, καθώς και η Ορχήστρα Σύγχρονης μουσικής της ΕΡΤ, η παιδική χορωδία του Δ. Τυπάλδου και η μπάντα του Δ. Τσακνή. Το πρώτο μέρος είναι όμως πιο ενδιαφέρον, αφού αποκαλύπτει πλούσιους ήχους, ωραίες και διαφορετικές μελωδίες, καλά τραγούδια και αξιόλογες ερμηνείες. Ακούγονται τραγούδια όπως ο "Μπαλαμός", η "Ταραντέλα", η "Επιθεώρηση", σε στίχους Λ. Νικολακοπούλου και με τη συμμετοχή του Λαζόπουλου, το ωραίο ταγκό "Όταν θα κοιτάζω εσένα", τραγούδια από τη θεατρική παράσταση "Μαντάμ Σουσού" κ.α. Στο δεύτερο cd, ξεδιπλώνεται το πιο καθιερωμένο πρόσωπο του δημιουργού. Ροκ και ηλεκτρικά κομμάτια από τη "Σύμβαση αορίστου χρόνου" μέχρι "Τα μαύρα γυαλιά" και το "Αστεράκι" που όμως είναι σαν να σκοντάφτουν στην απόδοση από κλασική ορχήστρα. Μαριάνθη Πελεβάνη http://www.e-go.gr/music/article.jsp?pubid...14071&catid=251\nΑρετή συγχαρητήρια!!!!!!!! http://www.enet.gr/online/online_hprint.js...&a=&id=17422328\nΑνοίγω ξεχωριστό topik γιατί θεωρώ ότι πρόκειται για ένα ξεχωριστό γεγονός που τιμά αφενός τον συντάκτη και αφετέρου ολόκληρη την κοινότητα, της οποίας μέλος είναι ο συντάκτης του άρθρου. Αν πάλι οι διαχειριστές θεωρούν πως πρέπει να ενοποιήσουν τα topics ας το ενσωματώσουν σ' αυτό του Μίκη Θεοδωράκη. Λένε πως η αγάπη πετυχαίνει πολλά πράγματα.. Η συνέντευξη που ακολουθεί έρχεται να επιβεβαιώσει τον παραπάνω κανόνα.. Ένας δικός μας άνθρωπος. ο Θανάσης Γιώγλου. με τρομερή αγάπη για την μουσική και ότι συνεπάγεται με αυτήν πραγματοποίησε ένα όνειρο προσωπικό αλλά και πολλών «επαγγελματιών» δημοσιογράφων.. να "στήσει στο ένα μέτρο" τον μεγαλύτερο εκπρόσωπο της Ελληνικής μουσικής τον ΜΙΚΗ ΘΕΟΔΩΡΑΚΗ Η συνέντευξη του Μίκη Θεοδωράκη στον Θανάση Γιώγλου για το Περιοδικό "Πολίτης Κ": http://rapidshare.com/files/109574916/Miki...itis_K.rar.html Θάνο μετά από έναν Θεοδωράκη κ έναν Νταλάρα πρέπει να νοιώθεις ολοκληρωμένος . ’λλοι παλεύουν χρόνια και χρόνια και μπορεί να μην τα καταφέρουν στο τέλος. και εσύ «ερασιτέχνης» της δημοσιογραφίας το πέτυχες μέσα σε λίγους μόνο μήνες. Σου αξίζουν πολλά συγχαρητήρια γι αυτήν την τόσο απολαυστική συνέντευξη με τον Μεγάλο μας ΜΙΚΗ ΘΕΟΔΩΡΑΚΗ.\nΣυνέντευξη του Χρήστου Ζέρβα στον Θανάση Γιώγλου και στο περιοδικό ΟΑΣΙΣ - Τεύχος 8 - Απρίλιος 2009 http://i66.photobucket.com/albums/h257/agn...-14/0001-22.jpg http://i66.photobucket.com/albums/h257/agn...-14/0002-19.jpg http://i66.photobucket.com/albums/h257/agn...-14/0003-17.jpg http://i66.photobucket.com/albums/h257/agn...-14/0004-25.jpg http://i66.photobucket.com/albums/h257/agn...-14/0005-15.jpg http://i66.photobucket.com/albums/h257/agn...-14/0006-13.jpg http://i66.photobucket.com/albums/h257/agn...-14/0007-13.jpg\nΣυναυλία Κώστα Μακεδόνα στο Λυκαβηττό\nAgnie posted a topic in Εντυπώσεις από συναυλίες - Past concert impressions\n1.Τα σμυρνέικα τραγούδια (Είσοδος του Γ. Νταλάρα και ντουέτο με Θαλασσινό στις δυο τελευταίες στροφές) 2. To πεπρωμένο 3. Αλάνα 4. Τα πρώτα λόγια (μαζί με Μακεδόνα)\nΑφιέρωμα Στη Μικρά Ασία - Σύρος 17/07/2004\nΜια φανταστική συναυλία στην πλατεία Μιαούλη...... Μετά από 3 ώρες πρόβα η συναυλία αρχίζει...........Τραγούδια από τα cd Smyrne, Μικρά Ασία και Βυζαντινός Εσπερινός........ Όλοι τους καταπληκτικοί........ Και ακόμα πιο καταπληκτική ήταν η ατμόσφαιρα............Πίσω από την σκηνή...... το Δημαρχείο της Σύρου........... Η συναυλία έκλεισε με 3 τραγούδια του Μάρκου Βαμβακάρη...... Όλοι οι ρεμπέτες του Ντουνιά Θα 'ρθω να σε ξυπνήσω Φραγκοσυριανή Όπως είπε και ο ίδιος.....το χρωστούσε.......επειδή η συναυλία - αφιέρωμα στον Μ. Βαμβακάρη που ήταν να γίνει στηνν πλατεία, λόγω της βροχής έγινε στο Θέατρο Απόλλων με αποτέλεσμα αρκετός κόσμος να μείνει απ' έξω!!!!!\nΣτη "Νύχτα" της Αφροδίτης Μάνου Στο Θέατρο Βράχων "Μελίνα Μερκούρη" Η αγαπημένη τραγουδοποιός αποδέχεται την πρόκληση της Νατάσσας Μποφίλιου να μοιραστούν τη σκηνή Θεάτρου Βράχων για μια συναυλία στις 9 Ιουλίου Η Νατάσσα Μποφίλιου προσκαλεί ‘ε τι‘ή, την Αφροδίτη Μάνου, η οποία αποδέχεται ‘ε χαρά την πρόσκληση κι επιστρέφει στη σκηνή ειδικά γι αυτή τη βραδιά ‘ετά από πολύ καιρό. Μία νέα ερ‘ηνεύτρια συνο‘ιλεί ‘ε ‘ια αιώνια νέα τραγουδοποιό σε ‘ια σκηνική συνύπαρξη που ‘υρίζει καλοκαίρι. H Αφροδίτη Μάνου, η ση‘αντικότερη γυναίκα τραγουδοποιός της δεκαετίας του 80, ‘ε δίσκους όπως το «Σαν Αφροδίτη», η «Νυχτερινή Εκπο‘πή», ο «Καιρός για δύο» και το «Που πας καραβάκι ‘ε τέτοιο καιρό», άφησε το δικό της στίγ‘α στη σύγχρονη ελληνική ‘ουσική, ‘ε ένα λόγο ά‘εσο και ευθύβολο. Η Νατάσσα Μποφίλιου, είναι η φωνή που ξεχώρισε στη Δεύτερη Ακρόαση της Μικρής ρκτου ‘ε το τραγούδι Ασπιρίνη και το δίσκο «Εκατό Μικρές Ανάσες» (των Γ.Ευαγγελάτου/Κ. Τσίρκα), κλέβοντας τις εντυπώσεις ακροατών, δη‘οσιογράφων και ραδιοφώνων, αλλά και του Στα‘άτη Κραουνάκη που της ε‘πιστεύτηκε ένα τραγούδι του. Το Εν Λευκώ, η Ασπιρίνη, η Συννεφιά, συναντούν τη Νύχτα, τη Νυχτερινή Εκπο‘πή, το Φθινοπωρινό Σκύλο και υποβάλουν τα σέβη τους, σε ένα πρόγρα‘‘α ‘ε τη σφραγίδα του Παρασκευά Καρασούλου, που επι‘ελούνται ο στιχουργός Γεράσι‘ος Ευαγγελάτος κι ο συνθέτης Θέ‘ης Καρα‘ουρατίδης. Δυο διαφορετικές γενιές επί σκηνής ή απλά δυο διαφορετικές γυναίκες που τραγουδούν το χθες, το σή‘ερα και το αύριο ‘ιας πόλης ‘έσα στην καρδιά του καλοκαιριού; Πληροφορίες 21ο Φεστιβάλ Υ‘ηττού: 210 76 23 857 Πνευ‘ατικό Κέντρο Δή‘ου Υ‘ηττού: 210 76 25 700 210 76 26 040 & 210 76 26 050 (εσωτ. 108) http://news.pathfinder.gr/culture/news/413045.html\nOnirama και Ελεονώρα Ζουγανέλη στο Cinema Από την Παρασκευή 30 Νοεμβρίου αρχίζουν οι πιο live χορευτικές βραδιές στην Αθήνα στο CINEMA LIVE DANCE STAGE με τους ONIRAMA και την Ελεονώρα Ζουγανέλη. Ο ανακαινισμένος και ειδικά διαμορφωμένος σε Live Dance Stage χώρος της Πειραιώς 130 ανοίγει τις πόρτες του στις 30 Νοεμβρίου για μοναδικές μουσικές βραδιές με τους ONIRAMA και την Ελεονώρα Ζουγανέλη. Οι ONIRAMA, το group που πολύ γρήγορα αγαπήθηκε από όλους για την ζωντάνια και την φρεσκάδα στις live εμφανίσεις τους, μαζί με την ιδιαίτερα ερμηνευτική Ελεονώρα Ζουγανέλη, θα κάνουν το Cinema Live Dance Stage το δικό σας στέκι. Από 30 Νοεμβρίου και κάθε Παρασκευή και Σάββατο οι ONIRAMA σας υποδέχονται στο δικό σας πάρτυ, όπως μοναδικά εκείνοι ξέρουν να κάνουν, με αγαπημένα ξένα και ελληνικά τραγούδια, διασκευασμένα με το δικό τους μοναδικό τρόπο, αλλά και με τις δικές τους επιτυχίες, όπως τα: «Ο Χορός» (Κλείσε τα μάτια) και «Μια μέρα θα ΄ρθεις» από τον προσωπικό τους δίσκο «ΔΥΣΚΟΛΟΣ ΚΑΙΡΟΣ ΓΙΑ ΠΡΙΓΚΙΠΕΣ». ONIRAMA - ΕΛΕΟΝΩΡΑ ΖΟΥΓΑΝΕΛΗ Από 30 Νοεμβρίου στο Cinema Live Dance Stage Πειραιώς 130 - τηλ: 210-3411410 http://entertainment.flash.gr/music/releas.../11/28/23065id/\nΜια πολύ όμορφη συνέντευξη του Γιώργου Καραμφίλλη - ενός μικρού σε ηλικία μπουζουξή αλλά μεγάλου σε εμπειρίες - στον Θάνο Γιώγλου http://www.musicheaven.gr/html/modules.php...rticle&sid=1715\nAgnie posted a topic in Έρευνες - Researches\nΓιώργος Νταλάρας 1. Ηλιοσκόπιο - Minos-EMI - 0946 339595 2 9 2. Ύμνοι Αγγέλων σε ρυθμούς ανθρώπων - Minos-EMI - 0946 339595 2 1 3. Οι Μάηδες οι ήλιοι μου - Minos-EMI - 7243 592956 2 6 4. Latin - Minos-EMI - 7243 593029 2 8 5. Θέλω να τα πω - Minos-EMI - 0946 332367 2 1 6. Ο Γιώργος Νταλάρας τραγουδά Απόστολο Καλδάρα - Minos-EMI - 0946 332366 2 2 7. Στα ψηλά τα παραθύρια - Minos-EMI - 0946 339510 2 0 8. Όταν ανθίζουν πασχαλιές - Minos-EMI - 0946 332368 2 0 9. Ο μέτοικος - Minos-EMI - 0946 332360 2 8 10.Τρελοί και ’γγελοι - Minos-EMI - 0946 339442 2 0 11.Νατανε το '21 - Minos-EMI - 0946 332289 2 4 12.Τα τραγούδια μου - Ζωντανή Ηχογράφηση από τον "Ορφέα" - Minos-EMI - 7243 592957 2 5 13.Γιώργος Νταλάρας - Minos-EMI - 0946332359 2 2 14.50 χρόνια ρεμπέτικο τραγούδι - Minos-EMI - 7243 592955 2 7 15.Ζωντανή Ηχογράφηση στο Αττικόν - Minos-EMI - 7243 593429 2 4 16.Μικρές πολιτείες - Minos-EMI - 0946 339441 2 1 Μάνος Λοίζος 1. Θαλασσογραφίες - Minos-EMI - 7243 538549 2 8 2. Να 'χαμε τι να 'χαμε -Minos-EMI - 7243 538553 2 1 3. Εκτός σειράς - Minos-EMI - 7243 538724 2 7 4. Τα τραγούδια μας - Minos-EMI - 7243 538556 2 8 5. Ο σταθμός - Minos-EMI - 7243 538571 2 7 6. Τα τραγουδια του Σεβάχ - Minos-EMI - 7243 543618 2 1 Μίκης Θεοδωράκης 1. Άξιον Εστί - Minos-EMI - 7243 560959 2 2 2. 18 Λιανοτράγουδα της πικρής πατρίδας - Minos-EMI - 7243 593454 2 0 3. Ραντάρ - Minos-EMI - 7243 79677 2 3 Καραϊνδρου Ελένη 1. Ο μελισσοκόμος - Minos-EMI - 0946 356480 2 7 2. Ταξίδι στα Κύθηρα - Minos-EMI - 0946 356066 2 1 3. Ωδείο Ηρώδου Αττικού - Minos-EMI - 0946 356626 2 7 4. Ανέκδοτες Ηχογραφήσεις - Minos-EMI - 0946 356812 2 2 Στέλιος Καζαντζίδης 1. Υπάρχω - Minos-EMI - 0946 333876 2 1 Μάνος Χατζιδάκης 1. Λαϊκή Αγορά - Minos-EMI - 7243 584218 2 8 Χαρούλα Αλεξίου 1. 24+1 τραγούδια - Minos-EMI - 7243 477742 2 5 2. Η αγάπη είναι ζάλη - Minos-EMI - 7243 477183 2 8 3. Εμφύλιος Έρωτας -Μιnos-EMI - 7243 477264 2 2 Διονύσης Σαββόπουλος 1. Ζήτω το Ελληνικό τραγούδι (Digitally remastered 2005) - 0946 335830 2 3 100 μεγαλύτερες ηχογραφήσεις του αιώνα 1. Βυζαντινός Εσπερινός - Απόστολος Καλδάρας - Minos-EMI Platinum - 7243 5 80105 2 7 2. Μικρά Ασία - Απόστολος Καλδάρας - Minos-EMI Platinum - 7243 5 37534 2 9 3. Ζήτω το Ελληνικό τραγούδι - Διονύσης Σαββόπουλος - Minos-EMI Platinum - 7243 5 37685 2 2 4. Γραμμές οριζόντων - Θάνος Μικρούτσικος - Minos-EMI Platinum - 7243 5 38757 2 5 5. 50 Χρόνια Ρεμπέτικο Τραγούδι - Minos-EMI Platinum 6. Υπάρχω - Στέλιος Καζαντζίδης - Minos-EMI Platinum 7. 18 Λιανοτράγουδα της πικρής πατρίδας - Μίκης Θεοδωράκης - Minos-EMI Platinum 8. Η αγάπη είναι ζάλη - Χαρούλα Αλεξίου - Minos-EMI Platinum Μάνος Λοίζος - Γιώργος Νταλάρας 1. Αχ χελιδόνι μου. Ο Γιώργος Νταλάρας τραγουδάει Μάνο Λοϊζο - Minos-EMI - 0946 393201 2 7 Σκόρπια Το ελληνικό πρόσωπο του Γιώργου Νταλάρα\nAgnie posted a topic in Ερωτήσεις και αιτήματα - Questions and requests\nΓνωρίζει κανές κάτι για αυτό το διπλό cd????? Το βρήκα στο www.dalaras.gr Επιλέξτε δισκογραφία και δείτε έναν-εναν τους δίσκους του Νταλάρα. Θα δείτε και τα τραγούδια που περιέχει!\nΠΕΡΙΟΔΙΚΟ "ΔΙΦΩΝΟ" Μαϊος 2004


Γ. Ανατολάκης: «Να μην γίνει Κόσοβο η Θράκη!» - Newsbomb - Ειδησεις\nΕΘΝΙΚΑ 15/04/2011 00:07\nΓια προμελετημένο πρόγραμμα επέκτασης της Τουρκίας στην Θράκη έκανε λόγο, με δηλώσεις του ...\nΟ παλαίμαχος ποδοσφαιριστής του Ολυμπιακού κατέθεσε, για όσους δεν γνωρίζουν, ερώτημα στη Βουλή προς τον Υπουργό Πολιτισμού και Τουρισμό και στον αντίστοιχο Εξωτερικών με θέμα:\n«Σε Τούρκους επιχειρηματίες πωλείται ο Πανθρακικός, σύμφωνα με φημολογίες».\nΓια τα όσα γράφθηκαν και ακούστηκαν περί εμπλοκής Τούρκων επιχειρηματιών στην ακριτική ΠΑΕ, ζητήσαμε από τον βουλευτή του ΛΑ.Ο.Σ., Γιώργο Ανατολάκη, να μας καταθέσει τις απόψεις του για το θέμα.\n«Κατ’ αρχάς χαίρομαι που η Διοίκηση της ΠΑΕ Πανθρακικός διαψεύδει την προσέγγιση της από Τούρκους επιχειρηματίες. Όλοι γνωρίζουμε πως η Θράκη είναι μία ευαίσθητη περιοχή, όπου η Τουρκία προσπαθεί να εκμεταλλευτεί τους Έλληνες Μουσουλμάνους για δικό της όφελος. Νομίζω πως το τυχόν ενδιαφέρον Τούρκων επιχειρηματιών δεν θα αποσκοπούσε στο ποδόσφαιρο μόνο, αλλά στην βαθύτερη εδραίωση τους στην περιοχή. Δεν μπορούμε όμως να αφήσουμε την Θράκη να γίνει Κόσοβο και να χωριστούμε σε ελληνικές και δήθεν «τουρκικές» ομάδες… Αυτό θα ήταν καταστροφικό...»\n«Θεωρώ ότι η Τουρκία έχει ένα μελετημένο πρόγραμμα επέκτασης στην Θράκη. Ακούσαμε ότι θέλουν να φτιάξουν σχολεία, πανεπιστήμια , κλινικές… Προσπαθούν να εξαπατήσουν τους Έλληνες μουσουλμάνους και να τους έχουν εξαρτημένους από την Αγκυρα. Σίγουρα μια μεγάλη ποδοσφαιρική ομάδα της περιοχής, θα ήταν ένα εύκολο «όχημα» για να πετύχουν τα σχέδια τους.. Και πάλι δηλώνω πως χαίρομαι που οι άνθρωποι του Πανθρακικού αποκλείουν τέτοιο ενδεχόμενο.. Εγώ έκανα την Ερώτηση για να προλάβουμε. Πρέπει να ενισχύσουμε με κάθε τρόπο τις ομάδες της Θράκης, γιατί αν δεν το κάνουμε εμείς, κινδυνεύουμε να το κάνει η Τουρκία».


Επίσκεψη της Χ. Αλεξόπουλου στον Διευθύνων Σύμβουλο της ΕΡΓΟΣΕ - Εφημερίδα Γνώμη Υπεύθυνη ενημέρωση\n3 Ιουνίου 2021 18:20\nΤον Δ/ντα Σύμβουλο της ΕΡΓΟΣΕ κ. Χρήστο Βίνη επισκέφθηκε την Πέμπτη η Αχαιή Βουλευτής της ΝΔ Χριστίνα Αλεξοπούλου, συνοδευόμενη από τον Δημοτικό Σύμβουλο Πατρέων Θεόδωρο Ξυλιά και τον Πρόεδρο της Τοπικής Κοινότητας Ακταίου Δημήτρη Καραΐσκο.\nΌπως έκανε γνωστό η Χριστίνα Αλεξόπουλου, ο Χ. Βίνης δεσμεύτηκε ότι θα έλθει επί τόπου την Παρασκευή, στην περιοχή ειδικό κλιμάκιο τεχνικών της ΕΡΓΟΣΕ με επικεφαλής τον ίδιο, ώστε να εξεταστεί δια ζώσης και με κάθε δυνατότητα, η εξεύρεση τρόπου υλοποίησης του αιτήματος του Ακταίου.\nΣχετικά θέματαΑΛΕΞΟΠΟΥΛΟΥ ΒΙΤΛΗΣ ΑΚΤΑΙΟ